<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0048">O-0048/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28267">Josep Borrell Fontelles</PERSON> v mene <COMMITTEE COMMID="809">Výboru pre rozvoj</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0048">Vec: Medzinárodná zmluva o zákaze kazetovej munície, kroky nasledujúce po Deklarácii z Osla</OBJECT><CONTENT><PARA>Od Deklarácie z Osla, ktorá bola prijatá 23. februára 2007 a ktorá požadovala vytvorenie medzinárodnej zmluvy o celosvetovom zákaze kazetovej munície, a od konferencie z Limy o kazetovej munícii, ktorá sa v nadväznosti na ňu konala 24. a 25. mája 2007, sa približne 80 štátov vrátane takmer všetkých štátov EÚ rozhodlo podporiť proces, ktorý k takejto zmluve povedie. Touto otázkou sa bude koncom októbra 2007 v Belgicku zaoberať regionálne stretnutie na vysokej úrovni. V decembri sa vo Viedni uskutoční tretia celosvetová konferencia, ktorá nadviaže na zasadnutia v Osle a Lime. <BRK/></PARA><PARA>Aké kroky podnikla Rada v nadväznosti   na predošlé uznesenia Parlamentu, ktoré podporujú proces z Osla, najmä   na uznesenie o Dohovore o zákaze biologických a toxických zbraní (BTWC),   kazetových bômb a konvenčných zbraní <ANCHOR ID="1" FAMILY="TA" TYPE="P6-TA" YEAR="2006" NUMBER="0493">P6_TA(2006)0493</ANCHOR> zo 16. novembra   2006, ktoré vyzýva EÚ na podporu iniciatívy na vytvorenie komplexného   a účinného dohovoru o celosvetovom zákaze kazetovej munície? <BRK/></PARA><PARA>Má Rada v úmysle zúčastniť   sa stretnutí v Bruseli a vo Viedni a ako prispeje k ich práci? Pripraví   Rada spoločnú pozíciu ako základ pre tento prínos? <BRK/></PARA><PARA>Aké kroky podnikla Rada,   aby zabezpečila, že členské štáty budú nasledovať príklad Rakúska a   Belgicka v zákaze kazetových bômb, a aby na medzinárodnej úrovni zaistila,   že krajiny, ktoré dosiaľ nepodpísali Deklaráciu z Osla, tak učinili,   ako to žiadal Parlament vo svojom uznesení o ľudských právach vo svete   v roku 2006 a o politike EÚ v tejto oblasti, ktoré prijal 26. apríla 2007?</PARA></CONTENT></QUEST>