<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000034">O-000034/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28354">Jan Březina</PERSON>, <PERSON ID="28352">Zuzana Roithová</PERSON>, <PERSON ID="28120">Simon Busuttil</PERSON>, <PERSON ID="39724">Csaba Sógor</PERSON>, <PERSON ID="4271">Elisabeth Jeggle</PERSON>, <PERSON ID="39722">Sebastian Valentin Bodu</PERSON>, <PERSON ID="96823">Petru Constantin Luhan</PERSON>, <PERSON ID="96824">Monica Luisa Macovei</PERSON>, <PERSON ID="96702">Elena Oana Antonescu</PERSON>, <PERSON ID="96848">Mariya Nedelcheva</PERSON>, <PERSON ID="96814">Elena Băsescu</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000034">Vec: Vízová povinnosť pre českých, rumunských a bulharských občanov v Kanade</OBJECT><CONTENT><PARA>Súčasný stav vecí v otázke vízovej povinnosti zo strany Kanady pre českých, rumunských a bulharských občanov oslabuje spoločnú vízovú politiku EÚ, ktorá sa zakladá na reciprocite a ktorej cieľom je podporovať slobodu pohybu všetkých občanov EÚ. V tejto otázke by nemali byť žiadne pochybnosti o tom, že Komisia je na strane občanov EÚ a členských štátov EÚ. Ak to tak nie je, máme obavy, že spoločná vízová politika EÚ sa stane zbytočnou.</PARA><PARA>Preto naliehavo žiadame Komisiu, aby sa na túto otázku viac sústredila v záujme obnovy a zabezpečenia vízovej reciprocity. Komisia má tú právomoc z titulu svojej zodpovednosti za spoločnú vízovú politiku EÚ a svojej schopnosti prijať účinné opatrenia.</PARA><PARA>1. Ako Komisia hodnotí efektívnosť doterajšieho prístupu EÚ k tejto problematike?</PARA><PARA>2. Aký postoj zaujíma Komisia k pokusom Kanady podmieňovať zrušenie vízovej povinnosti splnením rôznych predpokladov, ako je reforma kanadského azylového systému, zníženie počtu žiadateľov o azyl alebo politiky integrácie menšín v členskom štáte EÚ? Považuje Komisia v tejto súvislosti prísľub Kanady, ktorým je obyčajné preskúmanie svojej azylovej politiky, za dostatočný?</PARA><PARA>3. Plánuje Komisia zvýšiť tlak na Kanadu, aby prijala praktické kroky na zrušenie vízovej povinnosti? Ak áno, aké prostriedky využije na dosiahnutie tohto cieľu, a to nielen v súvislosti s očakávanými výsledkami kanadskej vyšetrovacej misie v Českej republike?</PARA><PARA>4. Aké konkrétne kroky plánuje Komisia podniknúť na realizáciu vyhlásenia zo samitu EÚ – Kanada z roku 2010, ktoré obsahuje záväzok vyriešiť problémy, ktoré ešte stále bránia bezvízovému styku so všetkými občanmi EÚ?</PARA><PARA>5. Aké kroky prijíma Komisia na riešenie tzv. hnacích faktorov, napríklad zaobchádzanie s rómskou menšinou v Európskej únii?</PARA></CONTENT></QUEST>