<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Prezident Európskej ústrednej banky upozorňuje na vplyv cien ropy v budúcnosti</Title><Topic>Hospodárska a menová únia</Topic><PublicationDate>2005-09-16 - 09:25</PublicationDate><Photography href="20050915PHT00377" ext="jpg" width="363" height="242">  </Photography><Chapo>

V čase prudkého nárastu cien ropy a obáv z následkov prírodných pohrôm, akou bol hurikán Katrina, na hospodársky rast, prezident Európskej ústrednej banky Jean-Claude Trichet povedal poslancom EP, že doterajší dopad je nepatrný, no pretrvávajú riziká do budúcnosti. Upozornil, že ďalšie zvýšenia cien ropy by mohli mať za následok vyššie mzdové a cenové požiadavky, čo by zas mohlo zvýšiť infláciu.

</Chapo><Content><xhtml:div>

<xhtml:div align="justify">Trichet povedal Výboru EP pre hospodárske a menové veci, že ceny ropy zvýšia infláciu eurozóny výraznejšie, ako sa najprv očakávalo. Európska ústredná banka odhaduje, že ročná miera inflácie  za rok 2005 bude 2,1 – 2,3 %. Odhady na rok 2006 hovoria o 1,4 – 2,4 %.</xhtml:div>
<xhtml:div align="justify"> </xhtml:div>
<xhtml:div align="justify">Povedal tiež, že hlavné nebezpečenstvo vyššej inflácie hrozí z potenciálnych sekundárnych účinkov úpravy miezd a cien v dôsledku neustáleho zvyšovania cien ropy.</xhtml:div>
<xhtml:div align="justify"> </xhtml:div>
<xhtml:div align="justify">Predsedníčka výboru, Francúzka Pervenche Berésová zo strany Európskych socialistov navrhla, že vzhľadom na vplyv rastúcich cien ropy na hospodárenie EÚ by bolo dobré, keby sa zvolil koordinovaný spoločný postup namiesto toho, aby sa každý národ držal svojej vlastnej politiky a prijímal vlastné opatrenia. Trichet<xhtml:strong> </xhtml:strong>poznamenal, že takéto rozhodnutie o koordinácii národných politík by museli prijať ministri EÚ. Okrem toho dodal, že zníženie daní nie je najlepšou cestou vpred a odporúčal sústrediť sa na ďalšie spôsoby pomoci chudobnejším vrstvám spoločnosti. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Vstup do eurozóny</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Jean-Claude Trichet vyjadril tiež znepokojenie nad stále pretrvávajúcim vysokým rozpočtovým deficitom niektorých krajín, hoci dostali relatívne dlhé obdobie na to, aby ho znížili pod 3 %, tak, ako to vyžadujú predpisy EÚ.</xhtml:div>
<xhtml:div align="justify"> </xhtml:div>
<xhtml:div align="justify">Vstup nových členských štátov do eurozóny znepokojuje množstvo poslancov EP. Nové členské krajiny sa zaviazali prijať jednotnú menu po splnení stanovených ekonomických kritérií. Takzvané Maastrichtské kritériá stanovujú požiadavky na výšku národných dlhov, deficitov, úrokových sadzieb a inflácie a vyžadujú stabilnú menu v období 2 rokov pred vstupom do eurozóny. Cieľom niektorých krajín je vstúpiť do eurozóny do roku 2007, iné hovoria o roku 2010 a ďalšie ešte neskôr. Alexandra Radwana (Európska ľudová strana/Európski demokrati) zaujímalo, či sú nové členské štáty dostatočne pripravené a aký bude postup po ich vstupe do eurozóny. Trichet odpovedal, že všetky pravidlá a kritériá budú musieť byť presne dodržané a vyzval všetky krajiny, vrátane súčasných členov eurozóny, aby aplikovali predpisy EÚ o fiškálnej a menovej politike. Poľský socialista Dariusz Rosati vyjadril obavy z toho, že snaha o zníženie všeobecne vyššej miery inflácie v nových členských štátoch na úroveň eurozóny by mohla spôsobiť menové problémy. Trichet odpovedal, že podľa neho dôsledky nebudú vážne. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Stabilizácia úrokových sadzieb eurozóny</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Rosati sa zaujímal aj o úrokové sadzby. Trichet odpovedal, že Európska ústredná banka nepripravuje trh na zvýšenie, či zníženie sadzieb, no bude aj naďalej obozretná. Dodal, že súčasné sadzby sú primerané vzhľadom na aktuálne podmienky a zdôraznil potrebu udržiavania cenovej stability ako nevyhnutného predpokladu rastu.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Pocta Wimovi Duisenbergovi</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Výbor vzdal hold Wimovi Duisenbergovi, prvému prezidentovi Európskej ústrednej banky, ktorý zomrel v lete tohto roku. Predsedníčka výboru Berésová vyzvala na minútu ticha a vzdala úctu jeho úsiliu pri budovaní dôveryhodnosti Európskej ústrednej banky a jej demokratického riadenia.</xhtml:div>
<xhtml:div> </xhtml:div>

</xhtml:div></Content><REF text-before="reference_abbr"><ns1:ID>20050915STO00379</ns1:ID></REF><Knowmore text-before="more"><Link href="http://www.ecb.int/press/html/index.en.html" title="Webové stránky Európskej ústrednej banky">Spravodajský servis Európskej ústrednej banky</Link><Link href="/committees/econ_home.htm" title="Hospodárske a menové veci EP">EP Economic and Monetary Committee </Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20050915PHT00377.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>http://www.ecb.int/press/html/index.en.html</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>LINK</ORIGIN>
<URL>/committees/econ_home.htm</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>