<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Voľný pohyb pracovníkov a prechodné obdobia</Title><Topic>Voľný pohyb služieb</Topic><PublicationDate>2006-03-14 - 13:43</PublicationDate><Chapo>

Poslanci EP diskutovali v pondelok 13. marca na tému voľného pohybu pracovníkov a uplatňovania tzv. prechodných období voči 8 z 10 nových členských krajín EÚ. Komisii tiež predložili interpeláciu týkajúcu sa tejto problematiky.

</Chapo><Content><xhtml:div>

<xhtml:div> </xhtml:div>
<xhtml:div align="justify">Na interpeláciu o prechodných obdobiach reagoval počas rozpravy podpredseda Európskej komisie Franco <xhtml:strong>FRATTINI</xhtml:strong>. V jej texte sa uvádza, že na základe smernice 2003/109/ES(1) sú členské štáty EÚ od 23. januára 2006 povinné zaobchádzať s občanmi tretích krajín s dlhodobým pobytom v EÚ vo vzťahu k prístupu na pracovný trh rovnako, ako so svojimi štátnymi príslušníkmi. Zmluvy o pristúpení však zároveň uvádzajú, že počas prechodných období majú členské štáty pri prístupe na trh práce uprednostňovať občanov EÚ pred pracovníkmi, ktorí sú štátnymi príslušníkmi tretích krajín. Od 23.1.2006 je teda situácia v rozpore s ustanoveniami Zmluvy o pristúpení.</xhtml:div>
<xhtml:div align="justify"> </xhtml:div>
<xhtml:div align="justify">Ako k tejto téme poznamenal jeden zo spoluautorov interpelácie, maďarský europoslanec István <xhtml:strong>SZENT-IVÁNYI</xhtml:strong> (ALDE, HU), "v dôsledku tejto smernice sa pracovníci nových členských krajín od januára tohto roku stali nie druhoradými, ale až treťoradými pracovníkmi".</xhtml:div>
<xhtml:div align="justify"> </xhtml:div>
<xhtml:div align="justify">Poslanci preto chceli od eurokomisára počuť, či EK plánuje predložiť návrhy na nápravu tejto situácie.</xhtml:div>
<xhtml:div align="justify"> </xhtml:div>
<xhtml:div align="justify">Franco<xhtml:strong> FRATTINI </xhtml:strong>vyjadril súhlas s názorom, že občania nových krajín EÚ majú mať v krajinách uplatňujúcich prechodné obdobia prednosť pred občanmi tretích krajín žijúcich v Únii. Práva vyplývajúce zo spomínanej smernice by podľa neho teda mali byť zosúladené s prístupovými zmluvami. Ako však uviedol, o danej problematike je potrebné získať "lepšie informácie" pred tým, než Komisia zašle členským krajinám list "objasňujúci existujúce pravidlá".</xhtml:div>
<xhtml:div align="justify"> </xhtml:div>
<xhtml:div align="justify">Slovenský europoslanec Vladimír <xhtml:strong>MAŇKA</xhtml:strong> (PES, SK) uviedol, že so záujmom čítal správu Európskej komisie z 8. februára, ktorá jednoznačne ukazuje, že mobilita pracovníkov má v rámci Európskej únie pozitívne efekty. </xhtml:div>
<xhtml:div align="justify"> </xhtml:div>
<xhtml:div align="justify">"Pred mesiacom sme v prvom čítaní prerokovali a schválili správu o otvorení trhu služieb v Európskej únii. Smernicu o službách spomínam preto, lebo v istom okamihu môže mať silnú súvislosť so slobodou pohybu pracovníkov". Kritická chvíľa môže podľa jeho slov nastať vtedy, ak na jednej strane nadobudne účinnosť smernica o službách a na strane druhej bude príslušná krajina stále brániť voľnému pohybu pracovníkov. "Títo pracovníci budú limitovaní vo svojej vôli zmeniť zamestnávateľa, aj keby takáto zmena bola prínosom nielen pre nich, ale aj pre danú cieľovú krajinu. Toto riziko môže krajina odstrániť tak, že zruší prechodné obdobia." </xhtml:div>
<xhtml:div align="justify"> </xhtml:div>
<xhtml:div align="justify">Len samotný voľný pohyb pracovníkov nie je podľa jeho slov riešením udržateľnosti sociálneho modelu konkrétneho štátu. Modely, ktoré nie sú efektívne, nie sú podľa neho ani udržateľné. "Avšak príčinou ich problémov rozhodne nie je a ani nemôže byť voľný pohyb pracovníkov. Európska legislatíva nemôže svojim členským štátom predpisovať, či majú, alebo nemajú prechodné obdobia rušiť. V každom prípade by však tieto štáty mali riešiť pravú príčinu svojich hospodárskych problémov. Potom aj oni budú voľný pohyb pracovníkov pokladať za výhodu a nie za ohrozenie".</xhtml:div>

</xhtml:div></Content><REF text-before="reference_abbr"><ns1:ID>20060309IPR06022</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní na stránke:</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>