<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0155">O-0155/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON>, <PERSON ID="96748">Cornelis de Jong</PERSON>, <PERSON ID="26851">Nikolaos Chountis</PERSON>, <PERSON ID="96820">Marisa Matias</PERSON>, <PERSON ID="28134">Eva-Britt Svensson</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0155">Vec: Databázy o Rómoch a diskriminácia</OBJECT><CONTENT><PARA>Dňa 29.9.2010 Komisia uviedla, že vypracuje <I>„formálnu požiadavku Francúzsku, aby plne transponovalo smernicu o voľnom pohybe v prípade, ak do 15. októbra 2010 neposkytne návrh opatrení a podrobný harmonogram transpozície“ </I>a ďalší list <I>„s podrobnými otázkami týkajúcimi sa praktického uplatňovania politických záruk“</I>, ktoré poskytli francúzske orgány, v záujme toho, aby „v plnej miere zaručili účinné a nediskriminačné uplatňovanie právnych predpisov EÚ v súlade so zmluvami a Chartou základných práv EÚ“<FNREF FNIDREF="FN1"/>, a to aj v súvislosti s lehotou uplatňovania obežníka z 5. augusta, ktorý sa priamo týkal vyhostenia Rómov, a bez ohľadu na dôkazy, ktoré poskytli MVO Komisii, o etnickom a rasovom charaktere vyhostenia, čo viedlo Parlament, aby vyzval Komisiu, aby konala voči francúzskym orgánom, medziiným aj z dôvodu diskriminácie.</PARA><PARA>Podľa nedávnych informácií z médií francúzske žandárstvo vedie databázu s názvom MENS<FNREF FNIDREF="FN2"/> zameranú na Rómov. MVO predložili sťažnosť týkajúcu sa vytvorenia nezákonnej a utajovanej databázy na uchovávanie „osobných údajov v súvislosti s rasovým a etnickým pôvodom“ a oznámili, že sa odvolajú aj na komisiu CNIL<FNREF FNIDREF="FN3"/> a úrad HALDE<FNREF FNIDREF="FN4"/>, francúzske orgány však existenciu takejto databázy popierajú. Minister pre prisťahovalectvo predtým tiež ohlásil, že biometrické údaje vyhostených Rómov sú ukladané do databázy OSCAR<FNREF FNIDREF="FN5"/>, databáza EDVIGE/EDVIRSP<FNREF FNIDREF="FN6"/> je v procese tvorby, zatiaľ čo Holandsko a ostatné štáty EÚ údajne registrujú etnické a rasové údaje a Taliansko odopiera Rómom prístup k štátnym bytom. Na pozadí týchto skutočností sa v Rade bez informovania EP rokuje o návrhu záverov zameraných na boj proti „mobilným (kočovným) kriminálnym skupinám“, v ktorom sa používajú viacznačné vyjadrenia.</PARA><PARA>Získala Komisia v súlade so zásadou lojálnej spolupráce informácie požadované francúzskymi orgánmi vrátane informácií o existencii takýchto databáz, ich povahe, účele, použití a dôsledkoch? </PARA><PARA>Aké iniciatívy prijme Komisia v súvislosti s ďalšími dôkazmi o diskriminácii Rómov a porušovaní národných a európskych pravidiel o ochrane údajov a v súvislosti s informáciami získanými od MVO o diskriminačnom zaobchádzaní s Rómami vo Francúzsku a v iných členských štátoch a o ich vyhosťovaní?</PARA><PARA>Aké ďalšie dôkazy Komisia potrebuje, aby konala aj v oblasti porušovania zákazu diskriminácie na základe rasy a etnického pôvodu?</PARA><PARA>Môže Komisia poskytnúť informácie o iniciatívach týkajúcich sa Rómov zo strany EÚ a európskych inštitúcií?</PARA><FN FNID="FN1">  http://europa.eu/rapid/pressReleasesAction.do?reference=IP/10/1207</FN><FN FNID="FN2">  „Kočovné etnické menšiny“ pod správou ústrednej kancelárie proti kočovnej kriminalite (OCLDI).</FN><FN FNID="FN3">  Vnútroštátna komisia na ochranu údajov.</FN><FN FNID="FN4">  Vysoký orgán proti diskriminácii a za rovnosť.</FN><FN FNID="FN5">  Štatistický a kontrolný nástroj týkajúci sa pomoci pri repatriácii [Outil de Statistiques et de Contrôle de l'Aide au Retour], ktorý uchováva digitálne fotografie a súbory odtlačkov desiatich prstov. V správe Parlamentu z roku 2009 bola odhalená ďalšia databáza (STIC-Canonge), v ktorej sa zhromažďujú údaje o etnickom pôvode a rase.</FN><FN FNID="FN6">  Exploitation documentaire et valorisation de l'information générale / Exploitation documentaire et valorisation de l'information relative à la sécurité publique databases.</FN></CONTENT></QUEST>