<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0090">O-0090/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2097">Giles Chichester</PERSON>, v mene skupiny <GRPOL GRPOLID="1102">PPE-DE</GRPOL>, <PERSON ID="28209">Anne Laperrouze</PERSON> a <PERSON ID="28266">Sophia in 't Veld</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="23745">Eugenijus Maldeikis</PERSON>, v mene skupiny <GRPOL GRPOLID="1108">UEN</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0090">Vec: Získanie kontroly nad cenami energie</OBJECT><CONTENT><PARA>V posledných mesiacoch ceny ropy kolísali, čo malo za následok ich dramatický nárast. S nárastom svetového dopytu, rastúcou závislosťou EÚ a nedostatočnou diverzifikáciou zásob je hospodárstvo EÚ zvlášť vystavené vplyvu cenových zmien. </PARA><PARA>Komisia musí objasniť, ako sa EÚ darí z krátkodobého a dlhodobého hľadiska zmierňovať vplyv vyšších cien ropy v spoločnosti, a to pokiaľ ide o rodinné rozpočty a o firmy. </PARA><PARA>1. Hľadisko štrukturálnej reformy: Aké opatrenia sa predpokladajú na zamedzenie prepojenia medzi cenou fosílnych palív a vyššími cenami elektrickej energie, ktoré vyvíjajú tlak na zvyšovanie cien verejných služieb v EÚ? </PARA><PARA>2. Cenové hľadisko: Ako možno dosiahnuť, aby sa trh s ropou stal transparentnejším so spoľahlivými informáciami? Je Komisia spokojná s úrovňou hospodárskej súťaže medzi hlavnými ropnými spoločnosťami? Určila Komisia jasný vzťah medzi výmenným kurzom dolára a vývojom cien ropy? Prispieva súčasná devalvácia dolára k tlaku na ceny ropy alebo má za priamy následok zmiernenie vplyvu nárastu cien ropy v EÚ?</PARA><PARA>3. Konkurencieschopnosť: Ako chce Komisia posilniť úlohu EIB pri financovaní projektov energetickej účinnosti s osobitným dôrazom na malé a stredné podniky? </PARA><PARA>4. Zdanenie: Ako Komisia hodnotí vplyv súčasného ropného daňového režimu na cieľ znižovania cien ropy a na snahu prejsť na nízkouhlíkové hospodárstvo?</PARA><PARA>5. Osvedčené postupy: Uvažuje Komisia o analýze opatrení na boj proti rastu cien ropy založenej na osvedčených postupoch politík členských štátov? </PARA><PARA>6. Transparentnosť ropných trhov: Vypracovala Komisia dôkladnú analýzu toho, ako ropné spoločnosti v súvislosti s nedávnou krízou cien ropy dvíhali a znižovali ceny palív pre spotrebiteľov? Kedy Komisia predpokladá predloženie konkrétnych návrhov týkajúcich sa mechanizmu týždenného podávania správ o komerčných zásobách ropy ? </PARA></CONTENT></QUEST>