<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0071">O-0071/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2107">Jan Andersson</PERSON> v mene <COMMITTEE COMMID="814">Výboru pre zamestnanosť a sociálne veci</COMMITTEE>, <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0071">Vec: Oznámenie Komisie: Európsky záujem: Prosperita vo veku globalizácie (KOM(2007)0581 v konečnom znení)</OBJECT><CONTENT><PARA>Ako zamýšľa Rada zaručiť integráciu a viditeľnosť sociálneho rozmeru Lisabonskej stratégie, predovšetkým v integrovaných usmerneniach (IG)? Ako plánuje Rada venovať väčšiu pozornosť aktívnemu začleňovaniu a rovnakým príležitostiam pre všetkých a ako plánuje podporiť primeranú spoločenskú ochranu a posilniť boj proti chudobe?</PARA><PARA>Ako chce Rada riešiť veľké rozdielnosti medzi členskými štátmi, pokiaľ ide o vykonávanie a efektívnosť usmernení pre zamestnanosť? Ako Rada zabezpečí, aby členské štáty dôslednejšie uplatňovali ukazovatele a ciele Európskej stratégie zamestnanosti (ESZ), ako aj nástroje celoživotného vzdelávania a opatrenia, ktoré ustanovuje Pakt európskej mládeže a Európsky pakt pre rovnosť pohlaví? Plánuje Rada začlenenie týchto záväzkov do svojich integrovaných usmernení, aby tak zvýšila nadväznosť a efektívnosť ESZ?</PARA><PARA>Ako chce Rada podporovať vlastnícke právo a posilňovať angažovanosť národných parlamentov, regionálnych a miestnych orgánov, ako aj sociálnych partnerov v rámci Lisabonskej stratégie a najmä v procese národného programu reforiem?</PARA><PARA>Ako bude Rada posudzovať vplyv a dôležitosť integrovaných usmernení na ochotu členských štátov reformovať svoje hospodárstva a pracovné trhy? Ak Rada chápe dôležitosť tohto hospodárskeho nástroja, ako chce zabezpečiť ďalšiu plynulú pomoc členským štátom pri nových úlohách, akými sú finančné krízy, zmena klímy a koordinácia reforiem členských štátov?</PARA><PARA>Ako vníma Rada vplyv investícií zo štátnych fondov tretích krajín do hospodárstva EÚ, najmä ak investície z fondov EÚ do ich hospodárstiev sú zakázané alebo nemožné? Mali by sa zaviesť nové opatrenia, aby EÚ stála na rovnakom konkurenčnom základe vzhľadom na tieto tretie krajiny?</PARA><PARA>Európska rada v októbri 2007 aj v marci 2008 by mala zhrnúť rozličné hospodárske nástroje a koherentne reagovať na vonkajšie i vnútorné úlohy. Ako by sa mohol podľa názoru Rady tento cieľ realizovať konkrétne v spojitosti so súčasnými hospodárskymi nástrojmi?</PARA></CONTENT></QUEST>