<QUEST><TI><TI-INTRO>ÚSTNA OTÁZKA <QREF QID="H-2010-0068">H-0068/10</QREF></TI-INTRO><TI-SESSION>pre hodinu otázok na schôdzi v marci 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96668">Seán Kelly</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0068">Vec: Systémy poistenia proti povodniam v EÚ</OBJECT><CONTENT><PARA>Nedávne záplavy v Írsku spôsobili škody približne vo výške 500 miliónov EUR, a to tak na súkromnej, ako aj verejnej infraštruktúre. Írska vláda predložila žiadosť o pokrytie časti škôd na verejnom majetku z Fondu solidarity EÚ.</PARA><PARA>Domácnosti a súkromné podniky však často nemajú možnosť odškodnenia z dôvodu neúmerne vysokých poistiek proti povodniam pre súkromné subjekty. Treba pripomenúť, že jednou z príčin bezprecedentných záplav bolo nekoordinované plánovanie výstavby, v niektorých prípadoch aj v záplavových územiach, a že niektoré poisťovne odmietajú poistiť konkrétne domácnosti a súkromné podniky.</PARA><PARA>Mohla by Komisia vzhľadom na uvedené skutočnosti načrtnúť plány, ak nejaké má, týkajúce sa legislatívnych návrhov na harmonizáciu poskytovania poistenia proti záplavám v EÚ, s ohľadom na neschopnosť trhu poskytnúť adekvátne krytie v niektorých členských štátoch? V prípade, že nemá žiadne plány, mohla by sa Komisia vyjadriť k tomu, či vypracovala nejaké programy na výmenu osvedčených postupov medzi členskými štátmi v tejto oblasti?</PARA></CONTENT></QUEST>