<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0105">O-0105/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="4453">Luisa Morgantini</PERSON> v mene <COMMITTEE COMMID="809">Výboru pre rozvoj</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0105">Vec: Revízia Dohody z Cotonou</OBJECT><CONTENT><PARA>Pozmenená dohoda z Cotonou neobsahuje na rozdiel od predchádzajúcich dohôd ustanovenia, ktoré sa týkajú finančného rámca.  Pri rokovaniach nebolo možné rozhodnúť túto otázku, čiastočne z dôvodu doteraz neuzatvorených diskusií o financovaní ERF a o finančnom výhľade. Nový viacročný finančný rámec by mal vstúpiť do platnosti 1. januára 2008.</PARA><PARA>Príloha 1a revidovanej Dohody z Cotonou stanovuje len, že „Počas tohto nového obdobia Európska únia zachováva svoje úsilie týkajúce sa pomoci štátom AKT najmenej na úrovni 9. ERF bez zostatkov; toto sa dopĺňa na základe odhadov Komisie o vplyvy inflácie, rastu v rámci Európskej únie a rozšírenia o 10 nových členských štátov v roku 2004 “</PARA><PARA>Členské štáty sa po skončení rokovaní o revízii Dohody z Cotonou zaviazali výrazne zvýšiť svoju oficiálnu rozvojovú pomoc, a to na zasadnutí Európskej rady v dňoch 16. a 17. júna 2005, na Konferencii Organizácie spojených národov o Rozvojových cieľoch milénia alebo, v prípade niektorých z nich, v rámci G8.</PARA><PARA>Rada si stanovila termín 30. september 2005 na určenie presnej výšky viacročného finančného rámca spolupráce na základe Dohody z Cotonou a na stanovenie obdobia jeho realizácie.</PARA><PARA>Európsky parlament sa v rámci postupu súhlasu nemôže k prepracovanej dohode vyjadriť dovtedy, kým nebude stanovená presná čiastka.</PARA><PARA>Môže Rada, v tejto súvislosti uviesť prečo nebol termín 30. september 2005 rešpektovaný a aký je stav napredovania činností na stanovenie tejto čiastky?</PARA><PARA>Môže rovnako Rada uviesť akým spôsobom zamýšľa zohľadniť v rámci viacročnej finančnej spolupráce AKT nové politické záväzky pre výrazne zvýšenie oficiálnej rozvojovej pomoci?</PARA></CONTENT></QUEST>