<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0050">O-0050/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="33775">Jean-Pierre Audy</PERSON> a <PERSON ID="28219">Daniel Caspary</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0050">Vec: Vplyv menovej politiky vo svete na medzinárodný obchod</OBJECT><CONTENT><PARA>Výmenný kurz eura voči obchodným partnerom eurozóny hrá významnú úlohu v oblasti konkurencieschopnosti európskych podnikov tejto zóny. Niektorí obchodní partneri sa pokúšajú získať rôzne ekonomické výhody, najmä pre ich priemysel, a to tak, že manipulovaním spôsobia pokles hodnoty ich meny, čo môže mať za následok značné ujmy pre naše európske podniky.</PARA><PARA>Ako hodnotí Komisia súčasné výmenné kurzy mien obchodných partnerov vzhľadom na ich hospodársku výkonnosť? Existujú odhady o prípadných sociálnych a hospodárskych účinkoch na vývoz z eurozóny v dôsledku veľmi nízkeho výmenného kurzu?</PARA><PARA>Ktoré meny sú najviac podhodnotené?</PARA><PARA>Nepociťuje Komisia potrebu konať v tejto veci a neutralizovať ekonomické vplyvy, ktoré musia znášať vývozcovia z eurozóny? Ak áno, aké sú možné opatrenia? </PARA><PARA>Uvažuje Komisia riešiť tento problém v rámci rokovaní o bilaterálnych dohodách v oblasti medzinárodného obchodu?</PARA><PARA>Ako hodnotí Komisia úspešnosť stratégie Spojených štátov amerických presvedčiť Čínu, aby revalvovala svoju menu? Domnieva sa Komisia, že by sa táto stratégia dala uplatniť aj na Európsku úniu?</PARA><PARA>Ako hodnotí Komisia fungovanie Európskeho systému centrálnych bánk (SEBC) vzhľadom na otázky týkajúce sa medzinárodného obchodu?</PARA></CONTENT></QUEST>