<QUEST><TI><TI-INTRO>ÚSTNA OTÁZKA <QREF QID="H-2010-0014">H-0014/10</QREF></TI-INTRO><TI-SESSION>pre hodinu otázok na schôdzi v februári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96694">Rolandas Paksas</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0014">Vec: Ľudské práva</OBJECT><CONTENT><PARA>Poslanci litovského parlamentu uskutočnili parlamentné vyšetrovanie, ktoré dospelo k záveru, že na  podnet špeciálnych zložiek cudzieho štátu boli v Litve zariadené priestory na zadržiavanie väzňov a že z litovských letísk odleteli a niekoľkokrát na nich pristáli lietadlá spojené so CIA, informačnou službou Spojených štátov, ktoré boli uvedené aj vo vyšetrovaní Európskeho parlamentu o tajných väzniciach CIA. Vo vyšetrovaní výboru litovského parlamentu sa takisto uvádza väčší počet lietadiel spojených so CIA, ktoré pristávali v Litve, ako v správe Európskeho parlamentu. </PARA><PARA>Nedomnieva sa Európska komisia, že v dôsledku nových zistených skutočností existuje odteraz dostatočný právny základ na to, aby sa začalo osobitné vyšetrovanie vo veci prípadného porušenia príslušných článkov Ženevského dohovoru, Medzinárodnej charty ľudských práv, Charty základných práv Európskej únie a vo veci zasahovania špeciálnych zložiek cudzieho štátu v Litve, ktorá je nezávislým štátom a členským štátom Európskej únie?</PARA></CONTENT></QUEST>