<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000254">O-000254/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96752">Martin Häusling</PERSON>, <PERSON ID="96744">José Bové</PERSON>, <PERSON ID="28161">Margrete Auken</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000254">Vec: Patenty na rastliny a živočíchy získané tradičným šľachtením</OBJECT><CONTENT><PARA>Podľa viacerých správ stúpa v Európe počet žiadostí podaných na Európsky patentový úrad (EPÚ), ktoré sa týkajú zaregistrovania patentov na rastliny získané tradičným šľachtením.</PARA><PARA>V roku 2010 rozšírená odvolacia rada EPÚ na základe predchádzajúcich prípadov rozhodla, že metódy používané pri tradičnom šľachtení rastlín nie je možné patentovať (G2/07 a G1/08). Patenty, o ktorých sa v prípade tohto rozhodnutia diskutovalo, sa týkali brokolice (EP1069819) a rajčiakov (EP1211926) vyšľachtených tradičnými postupmi. Predmetom žiadosti o patent bol proces šľachtenia, ako aj semená, rastliny a konzumovateľné časti rastlín. V prípade G1/08 EPÚ rozhodol, že šľachtenie sa musí považovať za „v podstate biologický proces“, a preto sa vzhľadom na článok 53b Európskeho patentového dohovoru a článok 4 písm. b) smernice EÚ (98/44/ES), ktorý vylučuje „v podstate biologické spôsoby vytvárania rastlín alebo zvierat“, nemôže patentovať.</PARA><PARA>Toto rozhodnutie sa však nezaoberá právnymi otázkami alebo základnými problémami týkajúcimi sa tradičného šľachtenia. Napríklad v máji 2011 EPÚ udelil ďalší patent na melóny získané tradičným šľachtením (EP 1 962 578). Produkty ako rastliny a ovocie sa považovali za vynález. Z tohto výkladu európskeho patentového práva vyplýva, že tradičné (v podstate biologické) šľachtenie by bolo patentovateľným aj v prípade, ak by sa vylúčil proces šľachtenia. Vyzývame Komisiu, aby vyslala silný signál o tom, že rastliny a živočíchy získané tradičným šľachtením nemôžu byť v Európe patentované.</PARA><PARA>Súhlasí Komisia s tým, že súčasná prax EPÚ je v rozpore so znením článku 4 písm. b) smernice EÚ (98/44/ES)?</PARA><PARA>V prípade, ak Komisia súhlasí, aké kroky a opatrenia prijme v tejto súvislosti s cieľom zastaviť udeľovanie patentov zo strany EPÚ na základe smernice EÚ (98/44/ES)?</PARA><PARA>V prípade, že Komisia nesúhlasí, plánuje nejakú iniciatívu na zabezpečenie potrebného objasnenia európskeho patentového práva, aby sa zamedzilo udeľovaniu patentov na rastliny a živočíchy získané tradičným šľachtením?</PARA></CONTENT></QUEST>