<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0002">O-0002/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="23808">Csaba Sándor Tabajdi</PERSON>, <PERSON ID="2295">Hannes Swoboda</PERSON>, <PERSON ID="1952">Jan Marinus Wiersma</PERSON>, <PERSON ID="22097">Véronique De Keyser</PERSON>, <PERSON ID="37200">Katrin Saks</PERSON> a <PERSON ID="4519">Claude Moraes</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0002">Vec: Ochrana tradičných národnostných, etnických a prisťahovaleckých menšín v Európe</OBJECT><CONTENT><PARA>Ochrana tradičných národnostných a etnických menšín, riešenie vzťahov medzi etnikami a integrácia prisťahovaleckých menšín sú pre Európsku úniu vysoko dôležitými výzvami z hľadiska jej stability, bezpečnosti, prosperity, dobrých susedských vzťahov, domácej a zahraničnej legitimity a dôveryhodnosti.</PARA><PARA>Platia kodanské kritériá týkajúce sa dodržiavania práv menšín iba pre nové členské štáty a kandidátske krajiny alebo sú záväzné pre všetky členské štáty?</PARA><PARA>Kedy a do akej miery je porušovanie práv menšín domácou záležitosťou členského štátu?</PARA><PARA>Ktoré požiadavky národnostných menšín sú považované za oprávnené z hľadiska politických „noriem“ Európskej únie?</PARA><PARA>Mala by EÚ na základe Lisabonskej zmluvy vypracovať právne záväzný systém noriem ochrany tradičných národnostných menšín a kontrolných mechanizmov?</PARA><PARA>Plánuje Komisia vypracovanie spoločného súboru noriem týkajúcich sa integrácie nových menšín migrantov do rámca spoločnej prisťahovaleckej politiky EÚ, ktorá sa v súčasnosti nachádza vo fáze vývoja?</PARA><PARA>Súhlasí Komisia, že všetky členské štáty EÚ musia ratifikovať Rámcový dohovor o ochrane národnostných menšín a Európsku chartu regionálnych alebo menšinových jazykov?</PARA><PARA>Zvažuje Komisia zahrnutie regionálnych alebo menšinových jazykov do mnohojazyčnosti?</PARA><PARA>Súhlasí Komisia s tým, že rôzne formy autonómie/samosprávy na základe zásady subsidiarity sú najlepším riešením na ochranu menšinových komunít?</PARA><PARA>Súhlasí Komisia s tým, že sledovanie úrovne ochrany menšín v členských štátoch a pristupujúcich krajinách by malo získať v náplni práce Agentúry pre základné práva prioritné postavenie?</PARA></CONTENT></QUEST>