<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0072">O-0072/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="4267">Udo Bullmann</PERSON>, v mene skupiny <GRPOL GRPOLID="2949">S&amp;D</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0072">Vec: Ratingové agentúry</OBJECT><CONTENT><PARA>Stále viac sa nahlas kritizuje negatívna úloha ratingových agentúr v období súčasnej krízy, pričom sa však veľmi málo úsilia vynakladá na riešenie a potlačenie ich neprimerane veľkej úlohy nielen pri hodnotení rizikovosti podnikov, ale aj hospodárstiev vrátane hospodárstiev členských štátov. V súčasnosti existuje široký konsenzus v tom, že ratingové agentúry nedokázali predpovedať subprimárnu krízu a objektívne stanoviť úverové riziko v sérii finančných škandálov. Úloha, ktorú zohrali v zhoršení nedávnej krízy súvisiacej so štátnymi dlhopismi, je predmetom vážnych obvinení.</PARA><PARA>Nedávno prijatá smernica, v ktorej sa rieši dohľad, transparentnosť a otázka konfliktu záujmov, sa nedotkla množstva požiadaviek na používanie ratingov stanovených v právnych predpisoch EÚ.</PARA><PARA>Keďže z hľadiska demokratickej zodpovednosti je pre členské štáty, ale aj súkromný sektor, politicky neprijateľné a ekonomicky rizikové tak veľmi sa spoliehať na ratingy, ktoré si platia tí, ktorí sú v nich hodnotení, a na ratingy, ktoré môžu ešte zhoršiť turbulencie na finančných trhoch, aké okamžité kroky má Komisia v úmysle podniknúť, aby do tohto sektoru vniesla viac transparentnosti, skutočnej hospodárskej súťaže a zmenila prístup smerom k menšej regulačnej závislosti na ratingoch? Má Komisia v úmysle preskúmať tento sektor a zamerať sa okrem iného aj na otázku poplatkov?</PARA><PARA>Zvažuje Komisia vytvorenie európskej verejnej ratingovej agentúry nielen s cieľom konkurovať existujúcim ratingovým agentúram, ale aj prekonať nedostatky ich obchodných modelov? Zvážila Komisia možnosť, že existujúce vnútroštátne verejné orgány, ktoré zverejňujú ratingy, by mohli mať právomoc hodnotiť hospodársku situáciu členských štátov?</PARA></CONTENT></QUEST>