<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0073">O-0073/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="96883">Eva Joly</PERSON> v mene <COMMITTEE COMMID="2857">Výboru pre rozvoj</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0073">Vec: Pozícia EÚ v súvislosti so samitom G20 v Toronte</OBJECT><CONTENT><PARA>Nasledujúci samit G20 sa bude konať 26. – 27. júna v Toronte v Kanade. Samit sa sústredí na „Obnovu a nové začiatky“ a zameria sa na zotavenie z globálnej hospodárskej a finančnej krízy a na implementáciu záväzkov z predchádzajúcich samitov G20, pričom položí základy udržateľného a vyváženého rastu.</PARA><PARA>Predseda Komisie Barroso 15. decembra 2009 v Parlamente vyhlásil, že globálne finančné zdaňovanie je „veľmi dobrou myšlienkou“, najmä vzhľadom na inovatívne financovanie politík v oblasti zmeny klímy. Informoval tiež Parlament o skutočnosti, že Komisia na tejto otázke pracuje, aby „predložila vo vhodnom čase návrhy“.</PARA><PARA>Európsky parlament už vyzval Komisiu a Radu, aby posúdili, do akej miery by sa mohla daň z finančných transakcií využiť tiež ako inovatívny finančný mechanizmus na poskytovanie podpory na prispôsobovanie sa zmene klímy a zmierňovanie jej dôsledkov pre rozvojové krajiny, ako aj na financovanie rozvojovej spolupráce (<ANCHOR ID="1" FAMILY="TA" TYPE="P7-TA" YEAR="2010" NUMBER="0056">P7_TA(2010)0056</ANCHOR>).</PARA><PARA>V tejto súvislosti a vzhľadom na skutočnosť, že samit G20 môže predstavovať jednu z najvhodnejších príležitostí, môže Európska komisia uviesť:</PARA><PARA>1. ako mieni na nadchádzajúcom samite G20 podporovať myšlienku osobitnej dane z finančných transakcií (TFT)?</PARA><PARA>2. ako zabezpečí, že výnosy z TFT alebo ich významná časť pôjdu na rozvoj v podobe dodatočného financovania (dodatočne k záväzku členských štátov a medzinárodného spoločenstva darcov vo výške 0,70 % HND)?</PARA><PARA>3. či a ako podporí myšlienku, že takéto dodatočné financovanie by sa malo využiť na veľmi naliehavé osobitné potreby v rozvojových krajinách, ako napríklad na riešenie problematiky zmierňovania dôsledkov zmeny klímy a na dosiahnutie rozvojových cieľov tisícročia?</PARA><PARA>4. aké ďalšie rozvojové iniciatívy alebo programy by podľa jej názoru mohli byť financované z dodatočných výnosov získaných prostredníctvom TFT?</PARA><PARA>5. aké ďalšie reformy mieni podporiť s cieľom zlepšiť spravovanie daní a globálnu hospodársku štruktúru v záujme rozvojových krajín?</PARA></CONTENT></QUEST>