<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0087">O-0087/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4740">Marco Cappato</PERSON> a <PERSON ID="4532">Michael Cashman</PERSON> v mene <COMMITTEE COMMID="824">Výboru pre občianske slobody, spravodlivosť a vnútorné veci</COMMITTEE>, <PERSON ID="28314">Anneli Jäätteenmäki</PERSON> a <PERSON ID="39318">Costas Botopoulos</PERSON> v mene <COMMITTEE COMMID="825">Výboru pre ústavné veci</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0087">Vec: Plnenie rozhodnutia Súdneho dvora vo veci &quot;Turco&quot; (transparentnosť v prípravných legislatívnych prácach/dokumentoch)</OBJECT><CONTENT><PARA>Vo svojom dôležitom rozhodnutí z 1. júla v súvisiacich veciach C-39/05 a C-52/05 P vyzval Európsky súdny dvor Radu, aby posilnila „demokratické právo európskych občanov preskúmať informácie, ktoré vytvárajú základ legislatívneho aktu“ (ods. 67), tým, že sa občanom umožní rovnaký prístup k dokumentom (ako napríklad stanoviskám právnej služby), ktoré boli doteraz vylúčené s odôvodnením „ochrany“ rozhodovacieho postupu inštitúcie. Podľa súdu by takéto odôvodnenie, ktoré je vhodnejšie skôr na ochranu rokovaní medzi diplomatmi ako medzi zákonodarcami, nemalo naďalej prevažovať nad „prvoradou“ zásadou zaisťovať demokratickú kontrolu občanov EÚ nad legislatívnym procesom EÚ.</PARA><PARA>V tejto súvislosti:</PARA><PARA>1. Ako a kedy zmení a doplní Rada podľa plánu svoje vnútorné pravidlá a aktualizuje svoje administratívne pokyny v rôznych fázach výroby, vypracúvania, distribúcie a archivácie dokumentov, najmä tých, ktoré súvisia s legislatívnym postupom?</PARA><PARA>2. Odkedy bude Rada prísne uplatňovať článok 12 nariadenia (ES) č. 1049/01<FNREF FNIDREF="FN1"/>, podľa ktorého by:</PARA><PARA><LIST TYPE="UL"><ITEM>mala byť známa identita národnej   delegácie;</ITEM><ITEM>všetky prípravné dokumenty mali   odkazovať na legislatívny postup;</ITEM><ITEM>programy schôdzí a výsledky   rokovaní Rady a prípravných orgánov mali jasne odkazovať na podkladové   dokumenty a mali by sa včas zaregistrovať a zverejniť v registri Rady   (vrátane takzvaných dokumentov na zasadnutie);</ITEM></LIST></PARA><PARA>Ako generálny sekretariát Rady zaručí, aby sekretariát Rady prísne dodržiaval nariadenie (ES) č. 1049/01?</PARA><PARA>3. Z medziinštitucionálneho hľadiska, súhlasí Rada s tým, že toto rozhodnutie Európskeho súdneho dvora dá nový rozmer aj medziinštitucionálnej spolupráci a stratégii spojenej s cieľom tzv. „lepšieho zákonodarstva“, ktorá sa začala vyhlásením Európskej rady v Birminghame v roku 1992, ktoré sa ešte stále riadne nevykonáva ?</PARA><PARA>4. Okrem toho, keďže zásada transparentnosti je úzko prepojená so zásadou riadnej administratívy, ako ju presadzuje EP, Rada a Komisia (článok 41 Charty základných práv), súhlasí Rada s tým, aby inštitúcie EÚ aj pri nelegislatívny postupoch spravodlivo a transparentne oboznamovali občanov:</PARA><PARA><LIST TYPE="UL"><ITEM>so svojou organizačnou štruktúrou   uvedením právomocí svojich interných oddelení,</ITEM><ITEM>so svojimi vnútornými pracovnými   postupmi a orientačnými termínmi spisov, ktoré spadajú do ich právomoci,</ITEM><ITEM>s tým, na ktoré oddelenia by   sa mal občan obrátiť so žiadosťou o podporu, informácie alebo nápravu   administratívnej chyby? <BRK/> <BRK/></ITEM></LIST></PARA><FN FNID="FN1">  Ú. v. ES L 145, 31. 5 2001, s. 43.</FN></CONTENT></QUEST>