<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0004">O-0004/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="1941">Roberta Angelilli</PERSON>, v mene skupiny <GRPOL GRPOLID="1108">UEN</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0004">Vec: Európska rómska stratégia</OBJECT><CONTENT><PARA>Smernica Rady 2000/43/ES<FNREF FNIDREF="FN1"/>, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod, ustanovuje minimálne požiadavky ochrany všetkých osôb pred diskrimináciou vo všetkých členských štátoch. Členské štáty stanovia pravidlá týkajúce sa sankcií, ktoré sa vzťahujú na porušenie vnútroštátnych ustanovení prijatých podľa tejto smernice, a informujú o nich Komisiu.</PARA><PARA>Je Komisia pripravená overiť, či boli prijaté vnútroštátne opatrenia na vykonávanie smernice, pokiaľ ide o podmienky prístupu k zamestnaniu, odborné vzdelávanie, sociálnu ochranu a predovšetkým vzdelávanie? </PARA><PARA>Je Komisia pripravená konať v prípade nedodržania ustanovení smernice?</PARA><PARA>Uvedomuje si Komisia skutočnosť, že rómskym deťom sa v mnohých prípadoch neposkytuje potrebná vakcinácia a lekárska starostlivosť a že medzi týmito deťmi je vysoká miera absencie v školskej dochádzke (prinajmenšom 50 % z nich nenavštevuje školu)? Uvedomuje si Komisia okrem toho, že mnoho rómskych detí je vykorisťovaných na účely žobrania a že veľa z nich každoročne umiera v dôsledku nehôd v domácnosti, najmä požiarov, ktoré sú spôsobené nesplnením náležitých bezpečnostných noriem v táboroch?</PARA><PARA>Domnieva sa Komisia, že vzdelanie je zásadným prostriedkom boja proti sociálnemu vylúčeniu, vykorisťovaniu a trestnej činnosti?</PARA><PARA>Má Komisia v úmysle začať v roku 2008 s uplatňovaním komplexného akčného plánu o rómskych otázkach vrátane osobitných opatrení, ktoré sa týkajú rómskych detí, zameraných na odstránenie chudoby, sociálne začlenenie a vzdelávanie?</PARA><FN FNID="FN1">  Ú. v. ES L 180, 19.7.2000, s. 22.</FN></CONTENT></QUEST>