<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>EP vyjadril solidaritu tuniským demonštrantom a kritizoval vonkajšiu politiku EÚ</Title><Topic>Vonkajšie vzťahy</Topic><TypeOfInfo>Plenárne zasadnutie</TypeOfInfo><PublicationDate>2011-02-03 - 14:04</PublicationDate><Chapo>Poslanci EP dnes kritizovali Európsku úniu za jej "neschopnosť vytvoriť skutočne koherentnú a účinnú vonkajšiu politiku voči svojim partnerom" a zároveň vyjadrili solidaritu s demonštrantami v Tunise, ktorí sa snažia "znovunadobudnúť slobodu a skoncovať s režimom."</Chapo><Content><xhtml:div>

<xhtml:div align="justify">Po stredajšej rozprave s vysokou predstaviteľkou EÚ pre zahraničnú politiku, Catherine Ashton, o tuniskej Jazmínovej revolúcii, dnes Európsky parlament prijal uznesenie vyjadrujúce "solidaritu s tuniským ľudom", ktorý protestmi proti vláde "priviedol svoju krajinu k historickému politickému obratu". Parlament zároveň odsúdil represiu a neprimerané použitie násilia bezpečnostnými silami a v plnej miere podporil všetky opatrenia potrebné na uskutočnenie volieb.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Tunisko - lekcia pre zahraničnú politiku EÚ</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Poslanci poznamenali, že Tunisko sa stalo jasným príkladom nedostatkov zahraničnej politiky EÚ a zdôraznili urgentnú potrebu revízie prebiehajúcej tzv. Susedskej politiky. Európsku úniu naliehavo vyzvali, aby si z tuniského príkladu zobrala ponaučenie a preskúmala svoju politiku podpory demokracie a ľudských práv vytvorením mechanizmu, ktorý umožní uplatňovanie doložky o ľudských právach v rámci všetkých dohôd s tretími krajinami.</xhtml:div>
<xhtml:div align="justify"> </xhtml:div>
<xhtml:div align="justify">Parlament tiež žiada, aby EÚ bezodkladne vykonala rozhodnutia o zablokovaní protiprávne nadobudnutého majetku bývalého prezidenta a jeho blízkych. Od vysokej predstaviteľky EÚ pre zahraničnú politiku poslanci požadujú, aby podporila zapojenie Európskeho parlamentu do aktivít súvisiacich s napomáhaním Tunisku v procese demokratickej premeny a trvajú na tom, že EÚ by mala pomôcť nadchádzajúcemu volebnému procesu vyslaním volebnej pozorovateľskej misie do tejto krajiny.</xhtml:div>
<xhtml:div align="justify"> </xhtml:div>
<xhtml:div align="justify">Okrem toto poslanci vyzvali na flexibilnejšie a efektívnejšie využívanie rôznych finančných nástrojov EÚ pri pomoci Tunisku a požiadali Komisiu, aby poskytla podporu a pomoc aj tamojšej občianskej spoločnosti.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Delegácia EP cestuje do Tuniska</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V dňoch 3.-6. februára pocestuje do Tuniska 12-členná delegácia poslancov, ktorí majú zhodnotiť súčasnú politickú situáciu a diskutovať s členmi dočasnej vlády, ako aj predstaviteľmi občianskej spoločnosti. Ad hoc delegácia je vedená poslancami Josém Ignaciom Salafrancom (EPP, ES) a Pierom Antoniom Panzerim (S&amp;D, IT), ktorý je predsedom stálej delegácie EP pre vzťahy s krajinami Magrebu.</xhtml:div>
<xhtml:div align="justify"> </xhtml:div>
<xhtml:div align="justify">O uznesení ohľadom situácie v Egypte sa bude hlasovať na nasledujúcom plenárnom zasadnutí v EP v Štrasburgu (14.-17.02.).</xhtml:div>

</xhtml:div></Content><REF text-before="reference_abbr"><ns1:ID>20110203IPR13099</ns1:ID></REF><Knowmore text-before="more"><Link href="/activities/plenary/ta/calendar.do?language=SK">Prijatý text bude dostupný na nasledovnej stránke EP (zvoľte dátum 03.02.2011)</Link><Link href="/sk/pressroom/agenda/2011-W5/delegations">Delegácia EP pre vzťahy s krajinami Magrebu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta/calendar.do?language=SK</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/sk/pressroom/agenda/2011-W5/delegations</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>