<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0185-R01">O-0185/2010/rev.1</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96755">Sergio Paolo Frances Silvestris</PERSON>, <PERSON ID="4393">Mario Mauro</PERSON>, <PERSON ID="96757">Raffaele Baldassarre</PERSON>, <PERSON ID="36392">Aldo Patriciello</PERSON>, <PERSON ID="4746">Sergio Berlato</PERSON>, <PERSON ID="97195">Giovanni Collino</PERSON>, <PERSON ID="1945">Salvatore Tatarella</PERSON>, <PERSON ID="21818">Paolo Bartolozzi</PERSON>, <PERSON ID="28367">Gabriele Albertini</PERSON>, <PERSON ID="96810">Carlo Fidanza</PERSON>, <PERSON ID="96843">Marco Scurria</PERSON>, <PERSON ID="96775">Lara Comi</PERSON>, <PERSON ID="58758">Elisabetta Gardini</PERSON>, <PERSON ID="96813">Barbara Matera</PERSON>, <PERSON ID="4462">Clemente Mastella</PERSON>, <PERSON ID="96816">Giovanni La Via</PERSON>, <PERSON ID="96733">Antonio Cancian</PERSON>, <PERSON ID="41007">Iva Zanicchi</PERSON>, <PERSON ID="96889">Potito Salatto</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0185">Vec: Záplavy v piatich regiónoch Talianska - mobilizácia fondov EÚ</OBJECT><CONTENT><PARA>Stav núdze vyvolaný záplavami, ktoré pred piatimi dňami postihli päť talianskych regiónov, najmä Benátsko, Furlansko-Júlske Benátsko, Ligúriu, Kalábriu a dve toskánske provincie Lucca a Massa Carrara, si vyžaduje urýchlený zásah na európskej úrovni. Talianska vláda už uvoľnila značné finančné prostriedky, no obnova zničených oblastí si bude vyžadovať ďalšie záväzky. Samotné regióny otvorili bežné účty na účely dobrovoľných zbierok.</PARA><PARA>Škody sa pohybujú vo výške okolo jednej miliardy eur, len pokiaľ ide o zastavenie bezprostredného poškodzovania, nehovoriac o ďalších prostriedkoch nutných na štrukturálnu nápravu škôd. Vládne všeobecný stav hydrologického a hydraulického ohrozenia a hrozba zosuvov pôdy, a to aj veľkého rozsahu. </PARA><PARA>Katastrofa postihla 121 obcí a viac než 500 tisíc osôb, z ktorých muselo byť vyše 4 000 evakuovaných. Boli zničené poľnohospodárske oblasti a 150 tisíc chovných zvierat bolo utopených. Poľnohospodárstvo v piatich postihnutých regiónoch, už beztak hlboko poznačené hospodárskou krízou, bolo úplne zdevastované.</PARA><PARA>Obrovský počet poľnohospodárskych podnikov utrpel rozsiahle škody na zariadeniach zaplavených vodou (pivnice, maštale, skleníky). Takýto tragický scenár platí aj pre chov zvierat a úplne zničené pestovateľské oblasti (obilninové polia, vinice, olivové háje, tabakové polia, pestovanie rastlín a kvetov, zeleniny a čakanky radicchio).</PARA><PARA>Zničenie pestovateľských polí a chovných staníc je sprevádzané rozpadom mnohých firiem, malých a stredných podnikov, ktorých prevádzkové priestory a vybavenie zostali v dôsledku záplav nepoužiteľné. Tieto výrobné podniky, už i tak ťažko skúšané hospodárskou krízou, sa teda ocitli v úpadku, z ktorého sa budú odvíjať nezamestnanosť, schudobnenie oblasti a dlhodobé dôsledky prírodnej katastrofy.</PARA><PARA>Dramatická bilancia môže teda vyvolať novú významnú krízu výrobných odvetví a malých a stredných podnikov v rôznych odvetviach. Vláda Talianskej republiky vyhlásila v regiónoch Benátsko, Furlansko-Júlske Benátsko, Ligúria, Kalábria a v dvoch toskánskych provinciách Lucca a Massa Carrara núdzový stav.</PARA><PARA>Mohla by Komisia uviesť, </PARA><PARA>1. či má v úmysle použiť Fond solidarity, ktorý bol vytvorený v roku 2002 ako reakcia na záplavy v strednej Európe a rozsiahle prírodné katastrofy?</PARA><PARA>2. aké dodatočné fondy EÚ zamýšľa mobilizovať a aké je jej hodnotenie, pokiaľ ide o prevenciu v tejto oblasti?</PARA></CONTENT></QUEST>