<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000283">O-000283/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96818">Salvatore Iacolino</PERSON>, <PERSON ID="28120">Simon Busuttil</PERSON>, <PERSON ID="1892">Carlos Coelho</PERSON>, <PERSON ID="96702">Elena Oana Antonescu</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000283">Vec: Podmienky pozbavenia osobnej slobody v EÚ</OBJECT><CONTENT><PARA>Aj keď podmienky pozbavenia osobnej slobody a väzenskú správu majú na starosti členské štáty, Európsky parlament sa zaujíma o túto otázku, pretože princíp vzájomného uznávania súdnych rozhodnutí má kľúčový význam v oblasti slobody, bezpečnosti a spravodlivosti. Už niekoľko rokov Parlament naliehavo žiada Radu, aby podnikla kroky v rôznych otázkach týkajúcich sa pozbavenia osobnej slobody. Parlament vo svojom uznesení o Štokholmskom programe žiada o vytvorenie oblasti trestného súdnictva v EÚ a jej rozvoja prostredníctvom, okrem iného, minimálnych noriem väzenských podmienok a podmienok pozbavenia osobnej slobody a spoločného súboru práv väzňov v EÚ. 14. júna 2011 vydala Komisia zelenú knihu o uplatňovaní trestnoprávnych predpisov EÚ v oblasti pozbavenia osobnej slobody, a tým začala otvorenú diskusiu zúčastnených strán o opatreniach EÚ zameraných na zlepšenie podmienok zadržiavania osôb, tiež s cieľom zabezpečiť vzájomnú dôveru v justičnej spolupráci. Zelená kniha zdôrazňuje vzájomné pôsobenie medzi podmienkami pozbavenia osobnej slobody a nástrojmi vzájomného uznávania, ako je európsky zatykač a vyšetrovacia väzba. Oznámenie Komisie obsahuje prílohu, v ktorej je znázornená veľmi rozdielna a často znepokojujúca situácia v členských štátoch, najmä v súvislosti s počtom osôb zadržiavaných vo vyšetrovacej väzbe, obsadenosťou väzníc a ich preplnením, celkovým počtom osôb vo väzniciach a mierou zadržiavania cudzích štátnych občanov.</PARA><PARA>Aké opatrenia prijme Rada na úrovni EÚ, aby zabezpečila zlepšenie podmienok pozbavenia osobnej slobody v členských štátoch?</PARA><PARA>Aké opatrenia prijme Rada, aby presadila minimálne normy väzenských podmienok a podmienok pozbavenia osobnej slobody a spoločný súbor práv väzňov v EÚ vrátane primeraných pravidiel kompenzácie pre nespravodlivo zadržiavané alebo odsúdené osoby?</PARA><PARA>Aké opatrenia prijme Rada, aby pomohla pri budovaní, v kontexte regionálnych bezpečnostných plánov, nových väzobných zariadení v členských štátoch, ktoré sú postihnuté preplnenosťou väzníc, a pri plnení sociálnych programov presídľovania?</PARA><PARA>Aké opatrenia prijme Rada, aby presadila zlepšenie podmienok vo väzniciach členských štátov a dosiahla ich zväčšenie, technickú vybavenosť a primeranú funkčnosť s cieľom zlepšiť životné podmienky zadržaných osôb a zároveň zabezpečiť vysokú úroveň bezpečnosti?</PARA></CONTENT></QUEST>