<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0097">O-0097/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="28134">Eva-Britt Svensson</PERSON> v mene <COMMITTEE COMMID="2877">Výboru pre práva žien a rodovú rovnosť</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0097">Vec: Medzinárodný deň za odstránenie násilia páchaného na ženách</OBJECT><CONTENT><PARA>V kontexte pripomenutia si 10. výročia rezolúcie OSN o vyhlásení medzinárodného dňa za odstránenie násilia páchaného na ženách je potrebné zintenzívniť úsilie a pokročiť v činnosti EÚ v tejto oblasti. Násilie na ženách je štrukturálnym a rozšíreným problémom v celej Európe. Životy žien a ich účasť v spoločenskom, hospodárskom a politickom živote obmedzuje fakt, že stále pretrvávajú rôzne formy násilia páchaného na nich. Násilie páchané na ženách nie je iba problémom verejného zdravia, ale aj nerovnosti žien a mužov, t. j. oblasti, v ktorej má EÚ mandát na vypracúvanie opatrení. V súčasnosti poskytuje program Daphne v obmedzenom objeme financovanie iniciatív proti násiliu páchanému na ženách. Tento nástroj však ani zďaleka nepostačuje. V súčasnosti, keď EÚ posilňuje spoluprácu v otázkach slobody, bezpečnosti a spravodlivosti prostredníctvom prijatia tzv. Štokholmského programu v decembri, ktorý zdôrazňuje ochranu občanov, prístup k spravodlivosti a podporu práv občanov, musí byť zintenzívnenie činností EÚ proti násiliu páchanému na ženách neoddeliteľnou súčasťou takejto stratégie.</PARA><PARA>1. Aké činnosti sú plánované na podnecovanie a podporu členských štátov pri vypracúvaní národných akčných plánov proti násiliu páchanému na ženách?</PARA><PARA>2. Plánuje Komisia predložiť návrhy alebo usmernenia Rade, ktorých cieľom by bol zladenejší plán politiky EÚ v boji proti násiliu páchanému na ženách?</PARA><PARA>3. Aký má Komisia názor na usporiadanie osobitnej konferencie na vysokej úrovni, ktorej účastníkmi by boli zástupcovia politických orgánov, občianskej spoločnosti a inštitucionálnych organizácií a ktorá by viedla k vypracovaniu súdržnejších politík na boj proti násiliu páchanému na ženách?</PARA><PARA>4. Kedy zamýšľa Komisia usporiadať európsky rok proti násiliu páchanému na ženách, o ktorý EP opakovane žiadal už od roku 1997?</PARA></CONTENT></QUEST>