<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0128">O-0128/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96922">Izaskun Bilbao Barandica</PERSON> a <PERSON ID="28176">Jeanine Hennis-Plasschaert</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0128">Vec: Pirátstvo pri pobreží Somálska</OBJECT><CONTENT><PARA>Pirátstvo pri pobreží Somálska sa od septembra veľmi rozšírilo. Napr. 36 členov posádky z lode Alakrana je už mesiac a pol v zajatí. Aj keď operácia Atalanta bola v Adenskom zálive účinná, podľa nedávnych útokov sa zdá, že schopnosti pirátov rastú, pretože sa zvyšujú ich aktivity pri pobreží východnej Afriky. K poslednému útoku došlo 200 námorných míľ severne od Seychel a 650 míľ od somálskeho pobrežia.</PARA><PARA>Súhlasí Komisia s tým, že je možné riešiť problém pirátstva pri somálskom pobreží na základe usmernení, ktoré boli schválené v uznesení EP 14. októbra 2008?</PARA><PARA>Súhlasí Komisia s tým, aby sa na rybárske plavidlá a nákladné lode nalodili vojenské eskorty, tak ako je to na francúzskych lodiach? Mohla by byť táto vojenská sila zložená z európskych vojenských síl na základe EU NAVFOR?</PARA><PARA>Aké je stanovisko Komisie k odporúčaniam  Medzinárodnej námornej organizácie (IMO) nevyužívať na rybárskych alebo obchodných lodiach ozbrojené sily súkromných bezpečnostných agentúr? Čo si myslí o kombinovaní súkromných a vojenských síl a z toho vyplývajúcich právnych dôsledkov?</PARA><PARA>Ako môže Komisia vyvíjať nátlak na členské štáty, aby zaviedli stály právny nástroj na súdenie zadržaných pirátov? Podľa Komisie mohli by regionálne dohody medzi pobrežnými štátmi Adenského zálivu podpísané v Džibuti v januári 2009 pod záštitou IMO pomôcť nájsť miestne riešenie problému s pirátmi a pomôcť somálskym orgánom vyriešiť tento problém?</PARA></CONTENT></QUEST>