<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0069">O-0069/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0069">Vec: Vývoj v oblasti zlúčení a splynutí na európskych burzách <BRK/></OBJECT><CONTENT><PARA>Ako Komisia hodnotí konsolidáciu   a možný vývoj v oblasti zlúčení a splynutí na hlavných európskych burzách,   najmä v prípade, keď nejde len o európske burzy, ale aj o burzy so sídlom   v USA? <BRK/></PARA><PARA>Znamená mlčanie Komisie,   že Komisia považuje zvýšenú aktivitu v oblasti zlúčení a splynutí za   otázku, ktorá sa týka výlučne akcionárov príslušných spoločností, ktoré   vlastnia tieto obchodné miesta? Nebolo by vhodné jasne vyjadriť, že   dobré fungovanie burzových služieb a služieb poskytovaných po uzatvorení   obchodu (post-trading) je európskym verejným záujmom, a sformulovať   základné podmienky pre toto dobré fungovanie (pričom by sa zohľadnil   aj možný vplyv transatlantického zlúčenia na európske právne predpisy   týkajúce sa spoločností a riadenia podnikov)? <BRK/></PARA><PARA>Aký vplyv by mohla mať   konsolidácia a prípadné (najmä cezhraničné a transatlantické) zlúčenia   na efektívnosť obchodovania, prideľovanie investícií pre európske hospodárstvo   a na náklady a prínos pre európskych emitentov cenných papierov, investorov,   účastníkov trhu a akcionárov? <BRK/></PARA><PARA>Plánuje a pripravuje   už Komisia (a najmä člen Komisie Kroes a GR pre hospodársku súťaž) hodnotenie   vplyvu možných zlúčení z hľadiska hospodárskej súťaže? Uvedomujú si   vnútroštátne orgány zodpovedné za hospodársku súťaž, že tento vývoj   má jednoznačný európsky rozmer a že Európska komisia by mala konať ako   koordinátor a prijímať konzistentné stanoviská a rozhodnutia, ako to   stanovujú pravidlá hospodárskej súťaže?  <BRK/></PARA><PARA>Aký by bol vplyv na   regulačný režim a dohľad, najmä ak by boli zapojení partneri z USA?   Aké kroky podniká Komisia na monitorovanie tohto vplyvu?<B> </B>  Ako Komisia vníma podmienky, ktoré regulačné orgány v USA stanovia pre   transatlantické zlúčenia a aký bude ich vplyv na európske spoločnosti,   najmä v súvislosti s problematikou riadenia podnikov, režimu dohľadu   a jurisdikcie súdov USA?<B> </B>Budú platiť napríklad pravidlá riadenia   podnikov Sarbanes-Oxley?<B> </B>Čo to znamená pre rozvoj európskeho   trhu s finančnými službami? <BRK/></PARA><PARA>Aká je súvislosť s hodnotením   vplyvu a plánovanými závermi v súvislosti so službami poskytovanými   po uzavretí obchodu (zúčtovanie a vyrovnanie), ktoré Komisia prisľúbila   predložiť do leta? Môže komisár jasnejšie priblížiť, aký postoj chce   zaujať v týchto dokumentoch? <BRK/></PARA><PARA>Zamýšľa Komisia preskúmať   vplyv možného obchodovania v celej EÚ a konsolidácie zúčtovania a vyrovnania   na infraštruktúru služieb poskytovaných po uzatvorení obchodu v krajinách   strednej a východnej Európy?</PARA></CONTENT></QUEST>