<AQE.QER><ANSWER AID="AE-009408-11" QIDREFS=""><HEAD.A><TI3><P.WQ>Odpoveď pána Cioloșa v mene Komisie</P.WQ></TI3><P.WQ><DATE.WQ DATE.DOC="">(15. decembra 2011)</DATE.WQ></P.WQ></HEAD.A><CONTENTS CTNID="AC-E-009408-11"><P>Návrh na zníženie priamych platieb a nakoniec stanovenie stropov priamych platieb pre jednotlivé poľnohospodárke podniky odráža fakt, že mnohým občanom prekáža, že sa platí veľkým pozemkovým vlastníkom, ktorí vďaka úsporám z veľkosti a lepšej schopnosti prispôsobiť sa ani nemusia potrebovať rovnakú úroveň podpory príjmu na hektár ako malé alebo stredne veľké poľnohospodárske podniky. Zmiernením zníženia stropov so mzdami, ktoré vyplácajú poľnohospodári, sa však v návrhu zohľadňuje skutočnosť, že veľké poľnohospodárske podniky môžu byť značným prínosom pre rozvoj vidieka. Vzhľadom na to, že úroveň priamych platieb sa bude postupne znižovať, je riziko umelého „rozdeľovania“ podnikov obmedzené. Okrem toho, stanovenie stropov nezhŕňa „ekologickú“ platbu, aby sa neznížila účinnosť pridružených ekologických opatrení.</P><P>Cieľom „ekologických“ priamych platieb je zlepšiť celkový vplyv spoločnej poľnohospodárskej politiky (SPP) na životné prostredie. To sa dosiahne tým, že niektoré postupy budú v I. pilieri povinné, konkrétne diverzifikácia plodín, oblasti ekologického záujmu a trvalé trávnaté porasty. Sú to jednoduché, všeobecné, nezmluvné a ročné opatrenia, ktoré sa budú uplatňovať na celom území EÚ. </P><P>Zavedenie oblasti ekologického záujmu nie je opätovným zavedením predchádzajúcej povinnosti vyňatia pôdy z produkcie. Naopak, cieľom tohto nového opatrenia nie je obmedziť produkciu, ale vymedziť časť poľnohospodárskej pôdy na ekologické účely, ako sú zachovanie krajinných prvkov, oblastí obzvlášť dôležitých pre biodiverzitu atď.</P><P>Ustanovením povinnej Oblasti ekologického záujmu (EFA) sa vytvára rovnováha medzi potrebou zvýšiť produkciu, aby sa uspokojil celkový dopyt, potrebou zabrániť erózii pôdy a pomôcť obnoviť úrodnosť pôdy. Ako prvok ekologizácie je to významný krok, aby sa zaviedlo posilňovanie výsledkov zachovávania biodiverzity a služby ekosystému do I. piliera. V posúdení vplyvu, ktoré sprevádza právne návrhy týkajúce sa SPP po roku 2013, sa hodnotili rôzne časti EFA s cieľom prísť s návrhom, ktorý je vyrovnaný, pokiaľ ide o prínosy pre životné prostredie, ktoré prináša, ako aj účinky na príjem poľnohospodárskeho podniku a premiestnenie produkcie niekde inde. V tomto zmysle je EFA opatrením na dlhodobú udržateľnosť poľnohospodárstva.</P></CONTENTS></ANSWER></AQE.QER>