<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Laureáti Nobelovej ceny vystúpili v Európskom parlamente</Title><Topic>Európske občianstvo</Topic><PublicationDate>2007-05-09 - 18:59</PublicationDate><Photography href="20070510PHT06562" title="Laureáti Nobelovej ceny v EP" alt="Laureáti Nobelovej ceny v EP" ext="jpg" width="600" height="402">Laureáti Nobelovej ceny  v EP</Photography><Chapo>

Pri príležitosti 50. výročia založenia Európskej únie pozval Európsky parlament do svojich priestorov viacerých nositeľov Nobelovej ceny, ktorí tu počas slávnostného zasadnutia vystúpili so svojim prejavom. S europoslancami diskutovali o minulosti a budúcnosti Európy, s prihliadnutím na vedecké, intelektuálne a kultúrne výdobytky posledného polstoročia. Ceremoniál sa uskutočnil hodinu pred oficiálnym otvorením májového zasadnutia pléna v Bruseli.

</Chapo><Content><xhtml:div>

<xhtml:div align="justify">Držitelia Nobelovej ceny za mier, chémiu, fyziku, medicínu či ekonomiku sa v Parlamente zišli v deň, ktorý si EÚ pripomína ako Deň Európy. Slávnostné podujatie v Bruseli otvoril tesne pred začiatkom riadneho plenárneho zasadnutia predseda Parlamentu Hans-Gert <xhtml:strong>PÖTTERING</xhtml:strong>. Vo svojom uvítacom prejave predstavil prítomných významných hostí, aj ich životné zásluhy, za ktoré získali toto prestížne ocenenie a uviedol, že Európa potrebuje akékoľvek nové nápady. </xhtml:div>
<xhtml:div align="justify"> </xhtml:div>
<xhtml:div align="justify">Po prejave predsedu EP nasledovali vystúpenia niektorých z pozvaných hostí.</xhtml:div>
<xhtml:div> </xhtml:div>
<xhtml:div align="justify">Najstaršia z pozvaných hostí, nositeľka NC za medicínu (1986), pani Rita <xhtml:strong>LEVI-MONTALCINI</xhtml:strong> v mene všetkých hostí vyjadrila Parlamentu vďaku za pozvanie, a pripomenula, že Európa za posledné polstoročie nielen prežila, ale aj dokázala svoje veľké schopnosti. „Európska únia má obrovskú schopnosť prinášať mier a prosperitu všetkým v nej združeným národom“, uviedla.</xhtml:div>
<xhtml:div align="justify"> </xhtml:div>
<xhtml:div align="justify">Vďaku za možnosť vystúpiť v EP vyjadril aj profesor Timothy <xhtml:strong>HUNT</xhtml:strong>, nositeľ NC za medicínu (2001). Vyjadril radosť z existencie Únie a jej výdobytkov, akými sú podľa neho najmä spoločná poľnohospodárska politika či spoločný vnútorný trh a dodal, že sa to všetko stalo „v pravý čas a v pravú chvíľu“. Chybou a hanbou Európy je však podľa neho nedostatok financií na výskum a skutočnosť, že ľudia vo vede nie sú známi do takej miery, ako hviezdy v šoubiznise.</xhtml:div>
<xhtml:div align="justify"> </xhtml:div>
<xhtml:div align="justify">Nositeľ NC za ekonómiu (1994), profesor Reinhard <xhtml:strong>SELTEN </xhtml:strong>zdôraznil, že aj napriek veľkým úspechom nie je ešte stále hospodárska integrácia Európy úplne ukončená a posilniť treba podľa neho tiež spoločnú Európsku identitu. „Treba dosiahnuť, aby sa Európania skutočne cítili ako Európania“, uviedol a doplnil, že vhodným prostriedkom na dosiahnutie tohto cieľa by mohol byť spoločný európsky jazyk v podobe esperanta. „Esperanto je veľmi jednoduché a mohlo by sa vyučovať v každej krajine ešte pred výučbou materského jazyka“, zdôraznil. Na to, aby sa tak stalo, je podľa neho potrebné primäť štáty EÚ, aby v tomto zmysle uzavreli vzájomné zmluvy.           </xhtml:div>
<xhtml:div align="justify"> </xhtml:div>
<xhtml:div align="justify">Profesor Carlo <xhtml:strong>RUBBIA</xhtml:strong>, nositeľ NC za fyziku (1984) vo svojom vystúpení pripomenul, že tragické udalosti svetových vojen spôsobili v Európe útlm vedy. „Európe trvalo na rozdiel od USA veľmi dlho, než sa dopracovala k súčasnému chápaniu výskumu a vedy“, uviedol. „Aby sme pripravili čo najlepší scenár pre ľudstvo 21. storočia, treba dať vedcom čo najlepšie podmienky pre ich prácu a pre spoluprácu na medzinárodnej úrovni“.                          </xhtml:div>
<xhtml:div align="justify"> </xhtml:div>
<xhtml:div align="justify">„Som veľkým podporovateľom Európy“, uviedol svoj prejav nositeľ NC za fyziku (1999), profesor Martinus <xhtml:strong>VELTMAN</xhtml:strong>. Ako jeden z jeho predrečníkov, aj on uviedol, že prekladmi z množstva jazykov sa mnoho stráca, čo brzdí aj informačnú infraštruktúru. V USA plynú podľa jeho slov informácie oveľa rýchlejšie, čo má vplyv aj na výskumný rozvoj. Okrem vedy vo svojom príspevku spomenul aj politické názory, predovšetkým týkajúce sa situácie v Palestíne. „Nemali by sme bojkotovať ľudí, ktorí už aj tak žijú v koncentračnom tábore“, uviedol.</xhtml:div>
<xhtml:div align="justify"> </xhtml:div>
<xhtml:div align="justify">Dick <xhtml:strong>OOSTING</xhtml:strong> (Amnesty International -  NC za mier 1977), jediný medzi hosťami, ktorý nevystupoval za seba, ale v mene ocenenej organizácie, pripomenul, že Únia je spoločenstvom hodnôt, ktoré musí neustále presadzovať. „Je však treba prekonať priepasť medzi sľubmi a skutočnosťou“, zdôraznil s tým, že politickí predstavitelia by nemali v mene politických či hospodárskych cieľov a vzťahov zatvárať oči pred problémami, ktoré existujú. „EÚ poskytuje bezpečnosť, spravodlivosť a slobodu, no nesmie dovoliť, aby sa pozitíva zmenili na negatíva. Amnesty International bude na EÚ aj naďalej tlačiť, aby konala lepšie“.           </xhtml:div>
<xhtml:div align="justify">                       </xhtml:div>
<xhtml:div align="justify">Nositeľ NC za mier (1998), bývalý europoslanec a spolutvorca severoírskeho mierového procesu  John <xhtml:strong>HUME </xhtml:strong>si vo svojom prejave zaspomínal na obdobie, keď ako poslanec EP po prvýkrát prišiel do Štrasburgu a voľne prekračoval hranicu medzi týmto mestom a nemeckým mestom Kehl. „Uvedomoval som si, že ak by to bolo bývalo o 30 rokov predtým, nemohol by som medzi týmto znepriatelenými krajinami takto pokojne kráčať“. Základom každej mierovej spolupráce sú podľa jeho slov tri základné princípy, ktoré by mal celý svet presadzovať – rešpektovanie rozdielností, vytváranie inštitúcií so zastúpením všetkých zúčastnených strán a vzájomná spolupráca. „EÚ je na týchto princípoch založená a ak by túto inšpiráciu presadzovala aj pri jej snahách vo svete, vyriešili by sa tým všetky problémy, konflikty, aj vojny“.</xhtml:div>
<xhtml:div align="justify"> </xhtml:div>
<xhtml:div align="justify">Druhý z nositeľov NC za mier (1998) za úspechy severoírskeho mierového procesu, Lord  David <xhtml:strong>TRIMBLE</xhtml:strong> pripomenul, že súčasný svet je vzájomne prepojený viac než kedykoľvek predtým a preto sa Únia nesmie zahľadieť len do seba. „Musíme umožniť aj iným ekonomikám sveta, aby vstúpili na svetový trh, aj keby to malo byť pre nás veľmi bolestivé. Len to môže byť základom pokroku, mieru a prosperity vo svete“.  </xhtml:div>
<xhtml:div align="justify"> </xhtml:div>
<xhtml:div align="justify">Nositeľka NC za mier (1976), pani  Mairead <xhtml:strong>CORRIGAN MAGUIRE </xhtml:strong>pripomenula, že Európska Únia sa musí usilovať o celosvetovú demokraciu, no nesmie to robiť násilnou cestou. „Tak, ako k nám (pozn. - Severnému Írsku) Londýn a Washington pristupovali v rokovaniach mierovou cestou, takisto treba pristupovať aj k situácii v Iraku, Palestíne či Afganistane“, zdôraznila. „Svet mlčí o tom, čo sa deje v Palestíne. No tamojší ľudia mali právo zvoliť si vo voľbách Hamas. EÚ, ani nikto iný, ich za to nesmie trestať“. Európsku úniu preto vyzvala, aby uznali palestínsku samosprávu a „otvorili oči pravde a spravodlivosti“. Vyzvala tiež na podpísanie „Charty pre svet bez násilia“ a na bránenie etických hodnôt. „Násilie je choroba, ktorej možno predísť“, uviedla na záver.</xhtml:div>
<xhtml:div align="justify"> </xhtml:div>
<xhtml:div align="justify">Elisabeth <xhtml:strong>WILLIAMS</xhtml:strong>, nositeľka NC za mier (1976) uviedla, že je nádherné vidieť, ako sa Európa rozvíja, no uprostred blahobytu sa podľa jej slov ukrýva bieda, hlad a choroby.  Tragické čísla poukazujúce na svetovú chudobu sú podľa nej rovnako vážne, ako 11. september. „Každých 6 sekúnd vo svete zomrie ďalšie dieťa na hlad či chorobu, ktorú je možné liečiť. Je na čase, aby sme za to začali brať zodpovednosť. Je na čase, aby sme prestali zneužívať meno božie na zabíjanie, nech už ide o akékoľvek vyznanie.“ Európsky parlament a jeho poslancov vyzvala, aby navrhli, nech sa aspoň „jedno jediné percento z vojenských a zbrojárskych prostriedkov využije na mierové účely“. Poslancov a laureátov Nobelovej ceny tiež vyzvala, aby podporili projekt Svetového mesta mieru pre deti.              </xhtml:div>
<xhtml:div align="justify">                        </xhtml:div>
<xhtml:div align="justify">Bývalý poľský revolucionár a prezident, nositeľ NC za mier (1983), Lech <xhtml:strong>WALESA</xhtml:strong> vystúpil ako posledný z rečníkov. Pripomenul, že svet sa za posledné generácie veľmi zmenil a podarilo sa mu odstrániť mnoho zdanlivo neodstrániteľných prekážok, no na minulosti sa podľa neho nová budúcnosť budovať nedá. „Musíme začať odznova, doslova od nuly a priniesť úplne nové myšlienky“.                                              </xhtml:div>
<xhtml:div align="justify"> </xhtml:div>
<xhtml:div> </xhtml:div>
<xhtml:div><xhtml:strong>Zoznam pozvaných laureátov Nobelovej ceny:</xhtml:strong></xhtml:div>
<xhtml:div> </xhtml:div>
<xhtml:div>Prof  Tim Hunt, (UK)   NC za medicínu - 2001</xhtml:div>
<xhtml:div>Betty Williams (UK),   NC za mier - 1976</xhtml:div>
<xhtml:div>Prof Carlo Rubbia (I), NC za fyziku - 1984</xhtml:div>
<xhtml:div>Prof Jack Steinberger (D), NC za fyziku -1988</xhtml:div>
<xhtml:div>Prof Paul J. Crutzen (NL), NC za chémiu - 1995</xhtml:div>
<xhtml:div>Prof Martinus Veltman (NL), NC za fyziku - 1999</xhtml:div>
<xhtml:div>Prof Reinhard Selten (D), NC za ekonómiu - 1994</xhtml:div>
<xhtml:div>Senatrice Rita Levi-Montalcini (I), NC za medicínu - 1986</xhtml:div>
<xhtml:div>John Hume (UK), NC za mier - 1998</xhtml:div>
<xhtml:div>David Trimble (UK), NC za mier -1998</xhtml:div>
<xhtml:div>Mairead Corrigan (UK), NC za mier - 1976</xhtml:div>
<xhtml:div>Lech Walesa (POL), NC za mier - 1983</xhtml:div>
<xhtml:div>Amnesty international - Irene Khan, NC za mier - 1977</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070507IPR06397</ns1:ID></REF></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20070510PHT06562.jpg</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>