<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000018">O-000018/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="37676">Søren Bo Søndergaard</PERSON>, <PERSON ID="96748">Cornelis de Jong</PERSON>, <PERSON ID="23706">Miloslav Ransdorf</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000018">Vec: Predchádzanie možnému konfliktu záujmov, keď sa úradníci EÚ zamestnávajú mimo inštitúcií EÚ</OBJECT><CONTENT><PARA>V novembri 2011 Aliancia za transparentnosť lobingu a etickú reguláciu (ALTER – EU) vydala štúdiu o možnom konflikte záujmov v prípade, že sa úradníci EÚ zamestnávajú mimo inštitúcií EÚ.</PARA><PARA>V tejto štúdii aliancia uvádza mnohé príklady, keď úradníci EÚ vykonávajú prácu lobistov, čo by mohlo mať za následok riziko konfliktu záujmov. Podľa tejto štúdie však nebolo žiadnemu z uvedených úradníkov EÚ bránené, aby takúto prácu prijal po určitom časovom období, tzv. období zmrazenia.</PARA><PARA>Podľa uvedenej štúdie má viac než 50 % vyšších úradníkov a / alebo lobistov, ktorí pracujú v štyroch najväčších asociáciách profesionálnych lobistov v Bruseli, predchádzajúcu prax v rámci inštitúcií EÚ.</PARA><PARA>So zreteľom na príklady z vyššie uvedenej štúdie, súhlasí Komisia, že je potrebná väčšia regulácia v tejto oblasti, napr. zavedením tzv. obdobia zmrazenia, počas ktorého nebudú môcť bývalí úradníci EÚ vykonávať prácu lobistu pre inštitúciu, v ktorej predtým pracovali?</PARA><PARA>S osobitným zreteľom na pripomienky komisára Šefčoviča na opätovnom vypočutí Výboru pre ústavné veci v roku 2010, aký pokrok spravila Komisia v otázke zvládania možného konfliktu záujmov v prípade, že sa úradníci EÚ zamestnávajú mimo inštitúcií EÚ?</PARA><PARA>Ako Komisia zaistí, že dôverné informácie a skúsenosti získané v rámci inštitúcií EÚ nebudú využívané v osobný prospech?</PARA><PARA>Záverom, bude Komisia nasledovať príklad vlády Veľkej Británie, ktorá na svojej webovej stránke zverejňuje aktualizovaný zoznam prípadov tzv. otáčavých dverí, alebo aspoň tých, v ktorých figurujú najvyšší úradníci?</PARA></CONTENT></QUEST>