<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0059">O-0059/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1002">Marco Pannella</PERSON> a <PERSON ID="4740">Marco Cappato</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0059">Vec: Vykonávanie rozhodnutia Rady EÚ o moratóriu na trest smrti</OBJECT><CONTENT><PARA>Európsky parlament prijal v tomto roku dvakrát (1. februára a 26. apríla) uznesenia, v ktorých vyzval predsedníctvo Rady Európskej únie na predloženie rezolúcie o všeobecnom moratóriu na trest smrti pred tým, než skončí 61. zasadnutie Valného zhromaždenia OSN.</PARA><PARA>Ani pred predchádzajúcim zasadnutím Valného zhromaždenia OSN Rada neprijala včas rozhodnutie. Až 18. júna rozhodla Rada ministrov, že rezolúciu o všeobecnom moratóriu na trest smrti predloží na otvorení 62. zasadnutia Valného zhromaždenia OSN.</PARA><PARA>Valné zhromaždenie OSN sa začne 24. septembra v New Yorku, pričom na úrovni EÚ sa podľa všetkého neuvažuje o žiadnych konkrétnych opatreniach. Takzvané „odborné“ skupiny, ako napríklad COHOM (pracovná skupina Rady pre ľudské práva), nielenže nezohľadňujú dve uznesenia Európskeho parlamentu, ale nevykonávajú ani politické rozhodnutie Rady ministrov z 18. júna.</PARA><PARA>Akým spôsobom bude úradujúce predsedníctvo Rady EÚ vykonávať rozhodnutie Rady? Vykoná predsedníctvo všetky primerané opatrenia na zabezpečenie predloženia rezolúcie za moratórium pri otvorení najbližšej schôdze Valného zhromaždenia OSN?</PARA></CONTENT></QUEST>