<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0001">O-0001/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="28219">Daniel Caspary</PERSON>, <PERSON ID="2037">Robert Sturdy</PERSON>, <PERSON ID="28167">Corien Wortmann-Kool</PERSON> a <PERSON ID="28300">Zbigniew Zaleski</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0001">Vec: Posúdenie vplyvu kompromisov dosiahnutých v dauhaskom kole rokovaní koncom júla 2008 na NAMA (prístup na trh pre nepoľnohospodárske výrobky) a služby</OBJECT><CONTENT><PARA>Na dauhaskom rozvojovom kole rokovaní v Ženeve v júli 2008 sa dosiahol kompromis v oblasti nepoľnohospodárskych výrobkov a služieb. Tento výsledok je zrejme počiatočným bodom konečného uzavretia dauhaského kola. Je preto nevyhnutné spoznať možné účinky na európske hospodárstvo.</PARA><PARA>1. Uskutočnila Komisia nejaké posúdenie vplyvu v súvislosti s uvedeným balíkom opatrení z júla 2008 na európsky priemysel a obchod podľa odvetví a členských štátov?</PARA><PARA>2. Môže Komisia vyjadriť podrobné stanovisko k odhadovaným zmenám v rámci obchodnej bilancie v priemyselných odvetviach, pričom by uviedla predpokladanú pružnosť v tých odvetviach, v ktorých naši obchodní partneri očakávajú najvyššie prínosy alebo v ktorých nám najviac môžu uškodiť?</PARA><PARA>3. Môže Komisia poskytnúť Európskemu parlamentu informácie o dlhodobých účinkoch komparatívnych konkurenčných výhod priemyselných a obchodných odvetví EÚ a odvetví našich obchodných partnerov, najmä partnerov z rozvíjajúcich sa hospodárstiev?</PARA></CONTENT></QUEST>