<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000092">O-000092/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1985">Pervenche Berès</PERSON><BRK/>v mene <COMMITTEE COMMID="2863">Výboru pre zamestnanosť a sociálne veci</COMMITTEE></TI-AUTHOR></TI><OBJECT OBJID="OBJ000092">Vec: Dohovor ILO doplnený odporúčaním o pracovníkoch v domácnosti</OBJECT><CONTENT><PARA>Väčšina pracovníkov v domácnosti vykonáva činnosti ako domáca starostlivosť, upratovanie a varenie. Ich podiel na celkovom počte zamestnancov je 5 až 9 %. Keďže ich práca je väčšinou neistá, nedostatočne hodnotená a neoficiálna, pracovníci v domácnosti sú často diskriminovaní a niekedy sa stávajú obeťou nerovnoprávneho, nespravodlivého a hrubého zaobchádzania. Medzi týmito pracovníkmi je stále viac (neevidovaných) migrujúcich pracovníkov, ktorí môžu byť vykorisťovaní.</PARA><PARA>Prijatie Dohovoru Medzinárodnej organizácie práce (ILO) o pracovníkoch v domácnosti bude dôležitým medzníkom v záujme zabezpečenia dodržiavania ich ľudských, zamestnaneckých a sociálnych práv.</PARA><PARA>1. Aký je názor Komisie na to, akú úlohu by mohla zohrávať v rámci rokovaní ILO o prijatí dohovoru, ktorý bude doplnený odporúčaním o slušnej práci pre pracovníkov v domácnosti?</PARA><PARA>2. Ako sa zaručí prostredníctvom stratégie EÚ 2020, aby sa neisté pracovné miesta pracovníkov v domácnosti zmenili na slušné, trvalo udržateľné zamestnanie?</PARA><PARA>3. Plánuje Komisia pozmeniť a doplniť platné právne predpisy, napríklad smernicu Rady 89/391/EHS a smernicu 2000/78/ES, s cieľom začleniť pracovníkov v domácnosti?</PARA><PARA>4. Môže Komisia vysvetliť, ako podporuje členské štáty v tvorbe a presadzovaní politík na posilnenie pracovných práv pracovníkov v domácnosti a informovanie ich o ich právach?</PARA><PARA>5. Podporuje Komisia výmenu najlepších postupov v oblasti politík zameraných na pracovníkov v domácnosti?</PARA></CONTENT></QUEST>