<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0012">O-0012/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="23864">Toomas Savi</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0012">Vec: Iniciatíva EÚ týkajúca sa boja proti malárii</OBJECT><CONTENT><PARA>Každoročne zomrú na maláriu tri milióny ľudí. Každý mesiac na túto chorobu zomrie 150 000 detí. Tento údaj možno priamo porovnať s počtom obetí nedávnej vlny tsunami, na ktorú sa upriamila svetová pozornosť.</PARA><PARA>EÚ musí zohrávať vedúcu úlohu, uskutočniť kroky na boj proti tejto chorobe a iniciovať opatrenia na oživenie úsilia.</PARA><PARA>Nedávno sa dosiahol významný pokrok pokiaľ ide o najškodlivejší druh zo štyroch ľudských parazitov malárie. Otvorí sa tým cesta pre nové liečebné postupy.</PARA><PARA>Aké konkrétne kroky môže EÚ prijať na zhromaždenie zdrojov a uplatnenie primeraných a kompletných opatrení na kontrolu a odstránenie tejto epidémie v dlhodobom meradle s osobitným dôrazom na prevenciu?</PARA><PARA>Akým spôsobom je možné zvýšiť verejný výskum a mobilizovať investície súkromného sektora na urýchlenie výskumu očkovacích látok?</PARA></CONTENT></QUEST>