<QUEST><TI><TI-INTRO>ÚSTNA OTÁZKA <QREF QID="H-2009-0346">H-0346/09</QREF></TI-INTRO><TI-SESSION>pre hodinu otázok na schôdzi v októbri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0346">Vec: Elektronický dozor v Európskej únii</OBJECT><CONTENT><PARA>Osobné údaje celkom 1 041 821 osôb vstupujúcich do/odchádzajúcich z Grécka boli zaznamenané v rámci rozsiahleho cvičenia, ktoré sa uskutočnilo v 24 členských štátoch EÚ počas týždňa od 31. augusta do 6. septembra 2009. Celkovo boli v rámci EÚ zaznamenané a elektronicky zaregistrované údaje 12 907 581 osôb. Cvičenie sa uskutočnilo v súlade s dokumentom č. 10410/09 Strategického výboru pre imigráciu EÚ a jeho cieľom bolo zozbierať osobné údaje všetkých osôb vstupujúcich do EÚ a odchádzajúcich z nej cez jej hranice. Pri implementácii inštitucionálneho rámca EÚ, ktorý vlády <I>Nea Dimokratia</I> a PASOK odsúhlasili, Grécko rýchlo zrealizovalo opatrenia zberu údajov, a zaznamenalo pritom piaty najvyšší počet osôb.</PARA><PARA>Aký je názor Rady na tieto cvičenia, ktoré sú súčasťou návrhov na vybudovanie „európskej pevnosti“ a vytvorenie gigantického systému elektronických kontrol a dozoru nad všetkými cestujúcimi, čím sa drasticky obmedzia základné demokratické práva a slobody?</PARA></CONTENT></QUEST>