<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0133">O-0133/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON> a <PERSON ID="28134">Eva-Britt Svensson</PERSON>, v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0133">Vec: Spoločné nízkonákladové lety na účely vyhostenia nezákonných prisťahovalcov alebo utečencov do krajín vo vojnovom stave</OBJECT><CONTENT><PARA>Niektoré členské štáty nedávno donútili afganských občanov k spoločnému návratu do Afganistanu aj napriek vojne, ktorá s odohráva v mnohých regiónoch tejto krajiny a napriek vražedným atentátom, ku ktorým dochádza pravidelne najmä v Kábule.</PARA><PARA>Nemyslí si Rada, že takéto vyhostenie odporuje článku 19 Charty základných práv Únie, ako aj článku 3 Európskeho dohovoru o ochrane ľudských práv a článku 4 jeho protokolu 4? Ak áno, aké stanovisko Rada zamýšľa prijať voči členským štátom, ktoré uskutočnili vyhostenia do krajín, ktoré predstavujú hrozbu pre fyzickú integritu alebo život vyhostených osôb?</PARA><PARA>Nedomnieva sa Rada, že každá osoba, ktorá sa nachádza v podobnej situácii, musí mať možnosť získať doplnkovú pomoc v zmysle článku 15 písm. b) smernice Rady 2004/83/ES<FNREF FNIDREF="FN1"/> z 29. apríla 2004 o minimálnych ustanoveniach pre oprávnenie a postavenie štátnych príslušníkov tretej krajiny alebo osôb bez štátneho občianstva ako utečencov alebo osôb, ktoré inak potrebujú medzinárodnú ochranu, a obsah poskytovanej ochrany?</PARA><PARA>Počas zasadnutia Európskej rady 29. a 30. októbra 2009 sa hlavy štátov a predsedovia vlád dohodli na „preskúmaní možnosti pravidelného prenajímania lietadiel na spoločné lety na návrat migrantov, ktoré by financovala agentúra FRONTEX“. Nedomnieva sa Rada, že takáto prax porušuje článok 33 Ženevského dohovoru a článok 3 Európskeho dohovoru o ochrane ľudských práv, ktoré členské štáty podpísali? O tejto otázke existuje rozsiahla judikatúra Európskeho súdu pre ľudské práva: pripomenula to Rada členským štátom, ktoré uskutočnili návrat do štátov, ktoré predstavujú hrozbu pre bezpečnosť, fyzickú integritu a život osôb. </PARA><PARA>Domnieva sa Rada, že tieto lety sa uskutočňujú pravidelne a predstavujú závažné porušovanie politiky EÚ v oblasti azylu a prisťahovalectva?</PARA><PARA>Veľa utečencov a žiadateľov o azyl z Afganistanu alebo iných krajín v podobnej situácií nepodávajú žiadosť, pretože sa obávajú, že budú navrátení do členských štátov, cez ktoré vstúpili na územie EÚ a ktoré udeľujú azyl len v malom počte. Preskúmala Rada návraty žiadateľov o azyl do prvého štátu, v ktorom vstúpili na územie EÚ, a udelenie azylu uskutočnené v tomto kontexte v každom členskom štáte? Zamýšľa Rada v blízkej budúcnosti navrhnúť revíziu nariadenia (ES) č. 343/2003<FNREF FNIDREF="FN2"/>, ktoré sa obvykle nazýva „nariadenie Dublin II“?</PARA><FN FNID="FN1">  OJ L 304, 30.9.2004, s. 12.</FN><FN FNID="FN2">  OJ L 50, 25.2.2003, s. 1.</FN></CONTENT></QUEST>