<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000286">O-000286/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="96736">Jan Philipp Albrecht</PERSON>, <PERSON ID="96821">Rui Tavares</PERSON>, <PERSON ID="28619">Tatjana Ždanoka</PERSON>, <PERSON ID="28409">Raül Romeva i Rueda</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000286">Vec: Podmienky pozbavenia osobnej slobody v EÚ</OBJECT><CONTENT><PARA>Komisia vydala zelenú knihu o uplatňovaní trestnoprávnych predpisov EÚ v oblasti pozbavenia osobnej slobody, ktorú v súčasnosti konzultuje so zainteresovanými stranami. V tejto zelenej knihe sa poukazuje na prepojenie medzi podmienkami pozbavenia osobnej slobody a rôznymi nástrojmi EÚ, akými sú európsky zatýkací rozkaz a európsky príkaz na dohľad, objasňujú sa spôsoby, ako by EÚ mohla v otázkach vyšetrovacej väzby, situácie detí a podmienok pozbavenia osobnej slobody prijať iniciatívu.</PARA><PARA>Oznámenie obsahuje prílohu, v ktorej sa dokladá veľmi rozdielna a často veľmi znepokojujúca situácia v členských štátoch, najmä v súvislosti s počtom osôb pozbavených osobnej slobody v predsúdnom konaní, obsadenosťou a preplnenosťou väzníc, celkovým počtom osôb vo väzniciach a počtom väzňov so štátnou príslušnosťou iných krajín. Európsky súd pre ľudské práva opakovane odsúdil členské štáty EÚ v súvislosti s podmienkami vo väzeniach, dĺžkou vyšetrovacej väzby a justičnou správou, a to aj na základe správ Výboru Rady Európy na zabránenie mučeniu.</PARA><PARA>Čo podnikne Rada na úrovni EÚ, aby zabezpečila dodržiavanie základných práv osôb zadržiavaných vo väzniciach a aby sa zlepšili podmienky pozbavenia osobnej slobody v členských štátoch? </PARA><PARA>Pripúšťa Rada rozpor medzi štandardnými podmienkami pozbavenia osobnej slobody a vykonávaním európskeho zatýkacieho rozkazu, na ktorý poukázali otázky vznesené vo veci C-396/11, Radu?</PARA><PARA>Môže Rada poskytnúť konkrétne štatistické údaje o priemernej dĺžke času, ktorý osoby vydané na základe európskeho zatýkacieho rozkazu strávia vo vyšetrovacej väzbe?</PARA><PARA>Je Rada ochotná prijať procedurálne požiadavky na zadržiavanie podozrivých vo vyšetrovacej väzbe vrátane možností kontroly a maximálnej dĺžky zadržiavania pred prepustením? </PARA><PARA>Je Rada ochotná navrhnúť právne predpisy EÚ, ktoré by zahŕňali európske väzenské pravidlá vypracované Radou Európy, najmä pokiaľ ide o ubytovanie, prístup k zdravotnej starostlivosti a právnemu poradenstvu?</PARA></CONTENT></QUEST>