<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0028">O-0028/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON>, <PERSON ID="28619">Tatjana Ždanoka</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96815">Judith Sargentini</PERSON>, <PERSON ID="96734">Franziska Keller</PERSON> a <PERSON ID="96736">Jan Philipp Albrecht</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0028">Vec: Druhý európsky samit o Rómoch</OBJECT><CONTENT><PARA>Začlenenie Rómov sa stalo európskou témou. Druhý európsky samit o Rómoch, ktorý usporiada španielske predsedníctvo 8. apríla 2010 v Córdobe, je vhodnou príležitosťou na posúdenie dosiahnutých výsledkov a stanovenie ďalších úloh.</PARA><PARA><LIST TYPE="OL"><ITEM>Má Rada v úmysle prijať spoločnú pozíciu k politike financovania zo štrukturálnych a z predvstupových fondov, ktorá by odrážala európsky politický záväzok v plnej miere využívať možnosti týchto fondov na podporu začlenenia Rómov a zabezpečiť, aby sa pri všetkých revíziách operačných programov a postupov prideľovania prostriedkov plne zohľadňovali spoločné základné zásady začleňovania Rómov<FNREF FNIDREF="FN1"/>?</ITEM><ITEM>Akým spôsobom budú členské štáty spolupracovať s Komisiou s cieľom podnecovať miestne orgány k lepšiemu využívaniu možností financovania zo štrukturálnych fondov na podporu začlenenia Rómov, najmä vzhľadom na nízke čerpanie prostriedkov zo štrukturálnych a z predvstupových fondov v niektorých členských štátoch a (potenciálnych) kandidátskych krajinách?</ITEM><ITEM>Má Rada, najmä súčasná trojica predsedníctiev, v úmysle predložiť po konzultácii s Európskym parlamentom a pri aktívnom zapojení občianskej spoločnosti strategickú agendu o začlenení Rómov vrátane priorít na plánovacie obdobie 2014 – 2020?</ITEM><ITEM>Rómovia čelia zjavnej i skrytej diskriminácii vrátane znepokojivých foriem rasového násilia, nenávistného slovného prejavu, segregácie v mieste bydliska a v škole a násilného súdneho vysťahovania, ale aj menej viditeľnej diskriminácii prostredníctvom nerovného prístupu k verejným službám a sociálnym opatreniam. Aké kroky Rada navrhuje na boj proti viditeľným i skrytým formám diskriminácie Rómov?</ITEM></LIST></PARA><FN FNID="FN1">  Závery Rady pre sociálne veci a zamestnanosť z 9. júna 2009.</FN></CONTENT></QUEST>