<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2004-0079">O-0079/04</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1352">Enrique Barón Crespo</PERSON> v mene Výboru pre medzinárodný obchod, <PERSON ID="4453">Luisa Morgantini</PERSON> v mene <COMMITTEE COMMID="809">Výboru pre rozvoj</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0079">Vec: Kroky v oblasti boja proti hladu a chudobe</OBJECT><CONTENT><PARA>Na podnet prezidenta Brazílie Luisa Inácia Lula da Silvu sa dňa 20. septembra v predvečer výročnej rozpravy Valného zhromaždenia Organizácie spojených národov stretli prezident Lula, prezidenti Francúzska, Španielska a Chile spolu s generálnym tajomníkom OSN Kofim Annanom (tzv. päťka proti hladu), aby diskutovali o ďalších medzinárodných opatreniach na boj proti hladu, chudobe, na zvýšenie finančných prostriedkov a zlepšenie rozvoja. Päťka zjednotila zástupcov 110 členských štátov- vrátanie vyše 50 prítomných hláv štátov a predsedov vlád - ktorí prijali Newyorskú deklaráciu o krokoch v oblasti boja proti hladu a chudobe. </PARA><PARA>Päťka vytvorila technickú skupinu pre inovatívne mechanizmy financovania. Jej správa bola východiskom rozpravy.  20. septembra predložili myšlienku vytvorenia globálneho fondu proti hladu a chudobe, založeného na inovatívnych mechanizmoch financovania. Iniciatíva je súčasťou medzinárodného úsilia o splnenie Rozvojových cieľov milénia (MDG), medzi ktoré patrí okrem iného aj vytvorenie všeobecného prístupu k základnému vzdelaniu a zníženie miery hladu a extrémnej chudoby vo svete o polovicu do roku 2015.  </PARA><PARA>Správa uviedla ako inovatívne návrhy na financovanie rozvoja zdanenie finančných transakcií, zdanenie obchodu so zbraňami, vytvorenie medzinárodnej finančnej inštitúcie, prostredníctvom ktorej by štáty mohli kontrolovať svoje zvýšenia v budúcej oficiálnej rozvojovej pomoci (ODA) na trhoch s dlhopismi, osobitné zúčtovacie jednotky na financovanie rozvoja, medzinárodné opatrenia proti daňovým únikom a daňovým rajom, zvýšenie výnosov z finančných prevodov, vytvorenie mechanizmu dobrovoľných príspevkov prostredníctvom kreditných kariet a zriadenie tzv. etických fondov, ktoré by poskytli možnosť na sociálne zodpovedné investovanie.     </PARA><PARA>Aké je predbežné hodnotenie Komisie v súvislosti s týmito mechanizmami a o akých možnostiach ich realizácie uvažuje Komisia?</PARA></CONTENT></QUEST>