<QUEST><TI><TI-INTRO>ÚSTNA OTÁZKA <QREF QID="H-2010-0129">H-0129/10</QREF></TI-INTRO><TI-SESSION>pre hodinu otázok na schôdzi v apríli 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96603">Nessa Childers</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0129">Vec: Podpora Komisie v oblasti starostlivosti o duševné zdravie</OBJECT><CONTENT><PARA>Hoci boli nedávno úspešne uvedené iniciatívy zamerané na riešenie problematiky rakoviny či cukrovky, stále chýba na vnútroštátnej i európskej úrovni primeraná podpora ľuďom, ktorí trpia na problémy s duševným zdravím. Minulý týždeň si v mojom volebnom okrese vzali nezávisle od seba život traja muži žijúci v okruhu 30 kilometrov. Aj keď títo muži boli nepochybne chorí, zradil ich aj systém zdravotnej starostlivosti, ktorý ich nútil, aby za odbornou pomocou cestovali až do 100 kilometrov vzdialeného Dublinu. Iróniou je, že v priľahlých mestách sú poradne pre prípady straty blízkej osoby z dôvodu samovraždy, v žiadnom z nich nie je poradňa pre osoby trpiacimi depresiou či duševným ochorením, ktorá by prvoplánovo pomáhala samovraždám predchádzať. Už dávno pretrváva potreba silnej iniciatívy na riešenie epidemického výskytu samovrážd a depresií a problém je dosť závažný na to, aby sa stal ústrednou úlohou novej Komisie.</PARA><PARA>Akým spôsobom sa mieni nová Komisia postaviť k týmto otázkam?</PARA><PARA>Je Komisia ochotná stanoviť opatrenia na riešenie epidemického výskytu samovrážd na popredné miesto svojho programu v oblasti zdravia?</PARA></CONTENT></QUEST>