<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0016">O-0016/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="28225">Herbert Reul</PERSON> v mene <COMMITTEE COMMID="2866">Výboru pre priemysel, výskum a energetiku</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0016">Vec: Oznámenie o investíciách do vývoja nízkouhlíkových technológií</OBJECT><CONTENT><PARA>Dňa 7. októbra 2009 schválila Komisia oznámenie o investíciách do vývoja nízkouhlíkových technológií (SET-Plan) (KOM(2009)0519).</PARA><PARA>1. Akým spôsobom stanoví Komisia svoje priority v pláne na roky 2010–2020 na podporu financovania nízkouhlíkových technológií? Kedy Komisia v skutočnosti začne tieto priemyselné iniciatívy?</PARA><PARA><I>2.</I><I> </I>Ako plánuje Komisia získať na uskutočnenie plánu SET dodatočné prostriedky z dostupného rozpočtu EÚ a/alebo prerozdeliť ich z iných rozpočtových riadkov, aby zabezpečila potrebné finančné prostriedky počas súčasného a budúceho finančného výhľadu?<I> </I>Konkrétnejšie: ako Komisia zaručí prísun finančných prostriedkov od roku 2010, teda predtým, než budú od roku 2013 k dispozícii prostriedky z 8. rámcového programu?<I> </I>Zabezpečí Komisia, že sa bude dodržiavať rozpočet určený na rôzne priemyselné iniciatívy, aby bola zabezpečená finančná istota výskumu a rozvoja v technológiách, ktoré sa považujú do roku 2020 za najdôležitejšie?</PARA><PARA><I>3.</I><I> </I>Ako mieni Komisia získať dodatočné prostriedky z dostupného rozpočtu EÚ na financovanie iných technológií, ako sú tie, ktoré sú uvedené v oznámení vrátane technológií zachytávania, morskej energie a existujúceho programu vykurovania a chladenia z obnoviteľných zdrojov energie? Predloží Komisia ďalšie priemyselné iniciatívy a ak áno, kedy?</PARA></CONTENT></QUEST>