<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0044">O-0044/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="4303">Helmuth Markov</PERSON> v mene <COMMITTEE COMMID="810">Výboru pre medzinárodný obchod</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0044">Vec: Dohoda, ktorou sa ustanovuje rámec pre dohodu o hospodárskom partnerstve medzi Európskym spoločenstvom a jeho členskými štátmi na jednej strane a partnerskými štátmi Východoafrického spoločenstva na druhej strane</OBJECT><CONTENT><PARA>1. Očakáva Komisia, že dočasná dohoda o hospodárskom partnerstve (DDHP) posilní integráciu štátov Východoafrického spoločenstva do regionálneho a medzinárodného obchodu?</PARA><PARA>2. Domnieva sa Komisia, že finančné prostriedky, ktoré sa majú poskytnúť v nasledujúcich rokoch prostredníctvom pomoci pre obchod, a zdroje Európskeho rozvojového fondu sú v primeranej výške zodpovedajúcej potrebám štátov Východoafrického spoločenstva pri prispôsobovaní sa liberalizácii obchodu?</PARA><PARA>3. Domnieva sa Komisia, že dohoda umožní prehĺbiť regionálnu integráciu prostredníctvom spoločného trhu a menovej únie, ktorých vytvorenie štáty Východoafrického spoločenstva plánujú do roku 2012?</PARA><PARA>4. Môže Komisia poskytnúť jasný harmonogram, stratégiu a základné oblasti rokovaní, ktorých cieľom bude rozšírenie tejto dočasnej dohody na úplnú dohodu o hospodárskom partnerstve?</PARA><PARA>5. Súhlasí Komisia s tým, že základné otázky rokovaní musia zahŕňať:</PARA><PARA>a) povolenie vývozných daní na rozvojové účely,</PARA><PARA>b) primeraná ochrana nových vznikajúcich priemyselných odvetví, ktorá nie je zahrnutá do DDHP,</PARA><PARA>c) ustanovenia o duševnom vlastníctve, ktoré zohľadňujú ochranu biodiverzity a tradičné vedomosti, </PARA><PARA>d) záväzný prísľub EÚ, že ponúkne spoluprácu, podporu a budovanie kapacít,</PARA><PARA>e) dostupnosť pracovných víz v režime 4 na primerané obdobia a riadne uznávanie kvalifikácií,</PARA><PARA>f) potreba, aby vládne obstarávanie bolo transparentné a aby sa zároveň na primeranej úrovni zodpovedajúcej potrebám štátov Východoafrického spoločenstva začala uplatňovať otvorenosť voči európskym dodávateľom?</PARA><PARA>6. Môže Komisia zaručiť, že Európsky parlament bude plne informovaný a umožní sa mu účasť na rokovaniach pri prechode z dočasných na úplné dohody o hospodárskom partnerstve?</PARA><PARA>7. Môže Komisia zaručiť, že úplná dohoda o hospodárskom partnerstve bude napomáhať ďalšiemu rozvoju regionálnej integrácie krajín AKT?</PARA></CONTENT></QUEST>