<QUEST VERSION="2"><TI><TI-INTRO>Otázka na hodinu otázok <QREF QID="H-2011-000258">H-000258/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: júla 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000258">Vec: Odsúdenie rozhodnutia dánskeho ministerstva spravodlivosti, ktorým sa ustanovuje trest odňatia slobody za terorizmus</OBJECT><CONTENT><PARA>V súlade so zákonom o terorizme, ktorý prijalo Dánsko, začal generálny prokurátor trestné stíhanie proti organizácii bojujúcej za demokratické práva Rebellion a proti vlastníkom spoločnosti Fighters and Lovers, ktoré obvinil z vyberania finančnej pomoci určenej pre ozbrojené sily Kolumbie (FARC) a Ľudový front za oslobodenie Palestíny. Z toho istého dôvodu boli v Kodani v dňoch 15. a 16. júna 2011 súdení a na šesť mesiacov odňatia slobody nepodmienečne odsúdení Anton Nielsen, prezident odbojovej organizácie Horserød-Stutthof Foreningen a člen FIR (Medzinárodná federácia odbojových organizácií), ako aj Vigo Jørgensen, ktorý je vo vedení odborového združenia stavebných robotníkov Dánska. Toto súdne rozhodnutie, ktoré bolo vydané priamo na pokyn ministra spravodlivosti, má za cieľ zastrašovať hnutia solidarity v Dánsku a brániť boji ľudí proti imperialistickému barbarstvu.</PARA><PARA>Odsudzuje Rada kroky podniknuté proti príslušníkom opozície a opatrenia dánskych orgánov, ktoré bezprostredne porušujú demokratické práva a slobody ľudí?</PARA></CONTENT></QUEST>