<MOTION LG="SK" TYPE="RE">
<COVER>
<DATE-DEPOSIT DATE="20060704">4.7.2006</DATE-DEPOSIT>
<NUM-MOTION TYPE="B6" NUM="0417" YEAR="2006"><ANCHOR ID="1" FAMILY="DOC-B" TYPE="B6" YEAR="2006" NUMBER="0417">B6‑0417/2006</ANCHOR></NUM-MOTION>
<TITLE-COV>
	<INT-TITLE><B>NÁVRH ODPORÚČANIA PRE RADU</B></INT-TITLE>
<PARA>
	<CONTENT>ktorý v súlade s článkom 114 odsekom 1 rokovacieho poriadku</CONTENT></PARA>
<PARA>
	<CONTENT>predkladá Willy Meyer Pleite</CONTENT></PARA>
<PARA>
	<CONTENT>v mene Konfederatívnej skupiny Európskej zjednotenej ľavice - Nordickej zelenej ľavice</CONTENT></PARA>
<PARA>
	<CONTENT>o usmerneniach pre rokovanie o asociačnej dohode medzi Európskou úniou a Strednou Amerikou</CONTENT></PARA>
</TITLE-COV>
<NUM-PE NUM="377.308">PE 377.308v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2006" NUMBER="0417">B6‑0417/2006</ANCHOR></B></NUM-MOTION>
<PARA><CONTENT><B>Odporúčanie Európskeho parlamentu pre Radu o usmerneniach pre rokovanie o asociačnej dohode medzi Európskou úniou a Strednou Amerikou</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na ods. 31 Viedenskej deklarácie, ktorá zahŕňa rozhodnutie prijaté Európskou úniou a Strednou Amerikou na 4. summite Európskej únie - Latinskej Ameriky a Karibiku začať rokovania o asociačnej dohode vrátane vytvorenia zóny voľného obchodu, </CONTENT></PARA>
<PARA>
<SYMBOL>–</SYMBOL>
<CONTENT>o zreteľom na kapitolu V Zmluvy o Európskej únii,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 114 odsek 1 rokovacieho poriadku, vo vzťahu k článku 83,</CONTENT></PARA>
<PARA>
<SYMBOL>A.</SYMBOL>
<CONTENT>keďže dodržiavanie demokracie, právneho štátu a plné uplatňovanie ľudských práv pre všetkých jednotlivcov vrátane základných práv a slobôd domorodého obyvateľstva, ochrana obrancov ľudských práv a odstránenie beztrestnosti musia tvoriť základné podmienky pre rozvoj asociácie medzi zúčastnenými stranami tak, ako sa o tom rozhodlo vo Viedni;</CONTENT></PARA>
<PARA>
<SYMBOL>B.</SYMBOL>
<CONTENT>keďže, ako je uvedené v ods. 31 Viedenskej deklarácie, usmernenia pre rokovanie o budúcej dohode sa musia prispôsobiť želaniu účastníkov uzavrieť globálnu asociačnú dohodu, to znamená, že deklarácia znovu potvrdzuje presvedčenie, že Stredná Amerika predstavuje oveľa viac, ako jednoduchý voľný obchod a že Európska únia nenavrhuje rokovať o čisto obchodnej zmluve podobnej ako CAFTA (Central American Free Trade Agreement), ale dospieť k politickej a hospodárskej asociácii s regiónom a jeho jednotlivými krajinami, ktorá berie do úvahy nezrovnalosti a existujúce nerovnosti medzi dvomi regiónmi a medzi jednotlivými krajinami Strednej Ameriky a ktorá tiež zahŕňa kľúčové ustanovenia o rozvojovej spolupráci;</CONTENT></PARA>
<PARA>
<SYMBOL>C.</SYMBOL>
<CONTENT>keďže usmernenia pre rokovanie o budúcej dohode nesmú zabúdať na závažný hospodársky, politický a sociálny deficit existujúci vo väčšine krajín Strednej Ameriky, ani ignorovať rozdiely v rozvoji dvoch regiónov a povahu hospodárskych vzťahov v Strednej Amerike (sústreďovanie regionálneho obchodu v malom počte krajín, veľká závislosť na vývoze tradičných produktov a nízka úroveň priamych zahraničných investícií Európskej únie v regióne, atď.);</CONTENT></PARA>
<PARA>
<SYMBOL>1.</SYMBOL>
<CONTENT>predkladá Rade nasledujúce odporúčania:
<LIST TYPE="LC">
<ITEM><SYMBOL>a)</SYMBOL><CONTENT>aby mandát pre rokovanie výslovne zahŕňal právny základ, ktorý bude slúžiť pri rokovaní o asociačnej dohode a musí sa opierať o článok 310 Zmluvy o založení Európskeho spoločenstva a článok 300 ods.2 prvý pododsek prvú vetu a článok 300 ods. 3 druhý pododsek;</CONTENT></ITEM>
<ITEM><SYMBOL>b)</SYMBOL><CONTENT>aby usmernenia pre rokovanie obsahovali mechanizmy potrebné na zabezpečenie toho, že ustanovenia budúcej dohody budú v súlade s mandátom Zmluvy o Európskej únii, podľa ktorej rozvoj medzinárodnej spolupráce, rozvoj a upevňovanie demokracie a právneho štátu a dodržiavanie ľudských práv predstavujú základné ciele SZBP;</CONTENT></ITEM>
<ITEM><SYMBOL>c)</SYMBOL><CONTENT>aby usmernenia pre rokovanie zahrnuli informácie o najlepšom spôsobe úzkej spolupráce pri rozvoji skutočného multilateralizmu, pri podporovaní možností OSN na udržanie a upevnenie mieru a pri spoločnom riešení situácií ohrozenia mieru a bezpečnosti vrátane šírenia zbraní hromadného ničenia a terorizmu v multilaterálnom rámci, ako sa rozhodlo vo Viedni;</CONTENT></ITEM>
<ITEM><SYMBOL>d)</SYMBOL><CONTENT>aby usmernenia pre rokovanie pripravili postupné sprístupnenie európskeho trhu pre výrobky zo Strednej Ameriky za konkurenčných podmienok a zabránili tak, aby budúca dohoda zhoršila existujúce nezrovnalosti; aby tieto usmernenia stanovili osobitný, diferencovaný a pružný prístup, pokiaľ ide o stanovenie termínov vzhľadom na záväzky a zlepšenia konkurencieschopnosti dosiahnuté krajinami Strednej Ameriky, ktorý bude vychádzať z podporných opatrení Únie, ako sú presun technológie, začlenenie vnútroštátnych požiadaviek do pôvodných pravidiel a vytvorenie programov spolupráce a technickej pomoci;</CONTENT></ITEM>
<ITEM><SYMBOL>e)</SYMBOL><CONTENT>aby začlenenie doložky o demokracii alebo iných doložiek sociálneho alebo environmentálneho charakteru do dohody o pridružení nebolo len dobrým úmyslom a nové usmernenia pre rokovanie odkazovali práve na konkrétne mechanizmy, ktoré zabezpečia ich realizovateľnosť a predovšetkým stanovili, aby Komisia vypracoval výročnú správu pre Európsky parlament o monitorovaní tohto procesu;</CONTENT></ITEM>
<ITEM><SYMBOL>f)</SYMBOL><CONTENT>aby sa v novom politickom dialógu uviedli osobitné zmienky o štruktúrovanej účasti občianskej spoločnosti a navrhlo usporiadanie pravidelných konferencií so zástupcami občianskej spoločnosti, ktoré by sa konali tak v EÚ, ako aj v Strednej Amerike, aby sa týmto zástupcom udelil štatút pozorovateľov ministerských schôdzí a uľahčila sa ich aktívna účasť vo fórach a v príslušných odvetvových výboroch a podvýboroch po celý čas diskusií, rokovaní a monitorovania procesu;</CONTENT></ITEM>
<ITEM><SYMBOL>g)</SYMBOL><CONTENT>aby Komisia podrobne a v prípade potreby dôverne informovala Európsky parlament o odporúčaniach týkajúcich sa mandátu pre rokovanie;</CONTENT></ITEM>
</LIST></CONTENT></PARA>
<PARA>
<SYMBOL>2.</SYMBOL>
<CONTENT>poveruje svojho predsedu, aby  postúpil toto odporúčanie Rade, a na vedomie aj Komisii a vládam členských štátov Európskej únie.</CONTENT></PARA></CORPUS>
</MOTION>