<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000310">O-000310/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="28161">Margrete Auken</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000310">Vec: Opatrenia EÚ na ochranu občianskej spoločnosti v Izraeli - útoky zo strany extrémistických židovských osadníkov (tzv. price tag útoky) a navrhované zákony týkajúce sa mimovládnych organizácií v Knesete</OBJECT><CONTENT><PARA>Organizácie pre ľudské práva a mierové hnutia v Izraeli čelia čoraz väčšiemu fyzickému a právnemu ohrozeniu. Hagit Ofran, riaditeľ projektu <I>„Settlement Watch“</I> v rámci izraelskej mimovládnej organizácie (MVO) <I>Peace Now</I> sa 7. novembra 2011 stal opäť terčom útokov a hrozili mu smrťou. Zdá sa, že tento útok má súvislosť s nedávnou vlnou tzv. „price tag“ útokov namierených proti MVO, ktoré bojujú za ľudské práva a presadzujú mier v samotnom Izraeli, a proti mešitám a arabským cintorínom a reštauráciám v Izraeli a na západnom brehu Jordánu.</PARA><PARA>V Knesete boli predložené dva návrhy zákonov, ktoré by v prípade nadobudnutia účinnosti výrazne obmedzili činnosť organizácií pre ľudské práva a iných MVO, ktoré podporujú mierový proces, ako napr. <I>Bt'Selem</I>, <I>Peace Now</I> a <I>Breaking the Silence</I>. V Kirschenbaumovej návrhu zákona sa navrhuje, aby všetky finančné prostriedky poskytnuté izraelským MVO zahraničnými vládami podliehali 45 % dani. Vo vysvetlení priloženom k návrhu zákona sa konkrétne poukazuje na EÚ, Spojené kráľovstvo, Španielsko, Nemecko a Írsko s obvinením, že financovaním organizácií na boj za ľudské práva sa miešajú do domácich záležitostí Izraela. Návrh zákona podporili viacerí členovia izraelskej vlády. V návrhu zákona predloženom poslancom Akunisom sa navrhuje, aby sa zahraničná pomoc venovaná izraelským MVO obmedzila na 20 000 izraelských šeklov (ILS) (4000 EUR) ročne. Vo vysvetlení priloženom k návrhu zákona sa výslovne uvádza, že cieľom je obmedziť výšku finančných prostriedkov poskytovaných mimovládnym organizáciám zo strany EÚ a OSN. Tento návrh zákona pôvodne podporil aj premiér Benjamin Netanjahu, hoci od rokovania o týchto kontroverzných návrhoch zákona v parlamente upustil.</PARA><PARA>Tieto útoky na mierovú činnosť MVO v oblasti ľudských práv, práv menšín, vládnej zodpovednosti a mieru nás hlboko znepokojujú. Zároveň je pre nás veľkým znepokojením aj to, že Izrael napriek svojmu osobitnému vzťahu s EÚ by mal obviňovať EÚ a viacero členských štátov zo zasahovania do domácich a bezpečnostných záležitostí Izraela.</PARA><PARA>Ako vysoká predstaviteľka zabezpečí, aby pri všetkých stretnutiach s izraelskou vládou dala EÚ jednoznačne najavo, že násilné útoky extrémistických židovských osadníkov a zastrašovanie nemožno tolerovať, ale musí sa proti nim rázne zasiahnuť a ich páchateľov treba potrestať?</PARA><PARA>Aké kroky vysoká predstaviteľka podnikne, aby priviedla Izrael k tomu, aby dodržal svoje demokratické povinnosti v oblasti ochrany slobody prejavu, ako sa to jednoznačne ustanovuje v Dohode o pridružení medzi EÚ a Izraelom?</PARA><PARA>Ak budú zákony týkajúce sa MVO schválené, aké to bude mať dôsledky pre partnerstvo medzi EÚ a Izraelom?</PARA></CONTENT></QUEST>