<QUEST VERSION="2"><TI><TI-INTRO>Otázka na hodinu otázok <QREF QID="H-2011-000018">H-000018/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: februára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000018">Vec: Poistné a pomocné služby ponúkané zákazníkom</OBJECT><CONTENT><PARA>Niektoré cestovné kancelárie ponúkajú svojim zákazníkom, ktorí si u nich zakúpia paušálne zájazdy, poistenia pre prípad zrušenia cesty alebo na poskytnutie lekárskej pomoci v prípade ochorenia alebo úrazu a na prevoz domov v prípade úmrtia. Tieto služby sa ponúkajú na obdobie trvania zájazdu, na 90 dní alebo na rok. Zákazníci oceňujú túto ponuku, pretože sa cítia bezpečnejšie pred začiatkom zájazdu a počas jeho trvania. Niektoré cestovné kancelárie však podmieňujú poskytnutie pomoci pri prevoze, v prípade ochorenia alebo úrazu zakúpením letenky a cenu tejto pomoci určujú podľa ceny letenky. Táto prax poškodzuje záujmy zákazníkov, pretože pomoc, ktorú by mohli potrebovať, v žiadnom prípade nezávisí od ceny letenky.</PARA><PARA>Vzhľadom na skutočnosť, že takéto postupy poškodzujú záujmy zákazníkov, mohla by Komisia uviesť, aké opatrenia plánuje prijať na reguláciu týchto služieb a na zabránenie nekorektným praktikám v oblasti poistných alebo pomocných služieb ponúkaných zákazníkom?</PARA></CONTENT></QUEST>