<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0013">O-0013/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="1">Georg Jarzembowski</PERSON>, <PERSON ID="28167">Corien Wortmann-Kool</PERSON> a <PERSON ID="2247">Mathieu Grosch</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0013">Vec: Vyhodnotenie času jazdy a doby odpočinku (nariadenie (ES) č. 561/2006)</OBJECT><CONTENT><PARA>Od roku 2006 je v účinnosti tak nariadenie (ES) č. 561/2006<FNREF FNIDREF="FN1"/>, ako aj smernica 2006/22/ES<FNREF FNIDREF="FN2"/> o čase jazdy a dobe odpočinku. Táto legislatíva poskytuje veľmi podrobné harmonizované predpisy zamerané na zvýšenie bezpečnosti cestnej premávky a sociálnu ochranu vodičom nákladných vozidiel a na zabezpečenie rovnakých podmienok pre automobilových dopravcov. Legislatívu o čase jazdy a dobe odpočinku v prvých rokoch jej existencie dosť kritizovali tak automobiloví dopravcovia, ako aj vodiči nákladných vozidiel. Kritizovali viaceré aspekty, počnúc obmedzenou flexibilitou, cez nepraktické či nejasné podmienky, rozličné interpretácie až po neúmerné pokuty za pomerne malé priestupky, nehovoriac o stálych problémoch s digitálnymi tachometrami.</PARA><PARA>Komisia predložila niekoľko iniciatív zameraných na zmenšenie problémov súvisiacich s digitálnymi tachometrami a kategorizáciou priestupkov. Viacero vážnych problémov však konkrétne súvisí aj so samotnou legislatívou o čase jazdy a dobe odpočinku. Komisia zverejnila niekoľko usmernení o týchto problémoch, ale v praxi majú tieto usmernenia obmedzený účinok.</PARA><PARA>V terajšej legislatíve, žiaľ, nie je zahrnuté ustanovenie o podrobnom vyhodnotení času jazdy a doby odpočinku. Vzhľadom na problémy v súvislosti s vypracovaním, interpretáciou a uplatňovaním týchto ustanovení by bolo mimoriadne užitočné, aby sa v roku 2009 vypracovalo vyhodnotenie, a Európa by tak mohla prinajmenšom ukázať svojim občanom a podnikom, že ich obavy berie vážne.</PARA><PARA>1. Vie Komisia o problémoch, na ktoré poukazujú automobiloví dopravcovia a vodiči nákladných vozidiel v súvislosti so spôsobom, ako súčasná legislatíva stanovuje čas jazdy a dobu odpočinku, a vie Komisia o neúmerných pokutách za pomerne malé priestupky?</PARA><PARA>2. Pripúšťa Komisia, že existujú problémy súvisiace s dodržiavaním času jazdy a doby odpočinku okrem problémov s digitálnymi tachometrami?</PARA><PARA>3. Čo Komisia doteraz urobila na zmenšenie problémov vyplývajúcich zo súčasnej legislatívy?</PARA><PARA>4. Je Komisia ochotná vypracovať hodnotenie súčasnej legislatívy o čase jazdy a dobe odpočinku v roku 2009? Ak nie, prečo?</PARA><PARA>5. Aké ďalšie kroky chce Komisia podniknúť v záujme zmenšenia problémov?</PARA><FN FNID="FN1">  Ú. v. EÚ L 102, 11.4.2006, s. 1.</FN><FN FNID="FN2">  Ú. v. EÚ L 102, 11.4.2006, s. 35.</FN></CONTENT></QUEST>