<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0096">O-0096/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="38595">Rovana Plumb</PERSON>, <PERSON ID="38605">Iliana Malinova Iotova</PERSON>, <PERSON ID="1985">Pervenche Berès</PERSON>, <PERSON ID="1407">Stephen Hughes</PERSON>, <PERSON ID="4337">Alejandro Cercas</PERSON>, <PERSON ID="4436">Gianni Pittella</PERSON>, <PERSON ID="96831">Jutta Steinruck</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0096">Vec: Voľný pohyb pracovníkov - dočasné obmedzenia týkajúce sa rumunských a bulharských občanov na pracovnom trhu Európskej únie</OBJECT><CONTENT><PARA>V súlade so zmluvou o pristúpení Komisia dvakrát preskúmala, akým spôsobom fungujú prechodné opatrenia, ktoré dočasne obmedzujú právo na voľný pohyb pracovníkov z ôsmich členských štátov (EU8) a aký dosah má mobilita pracovníkov z nových členských štátov (EU2) na pracovné trhy v iných členských štátoch, pričom závery obidvoch správ dokázali, že voľný pohyb pracovníkov je pre hospodárstvo prospešný a nemá vážne negatívne vedľajšie účinky na pracovné trhy.</PARA><PARA>1. Aké opatrenia zvažuje Komisia s cieľom podporiť členské štáty pri ďalšom otváraní ich pracovných trhov pre pracovnú silu z Rumunska a Bulharska?</PARA><PARA>2. Plánuje Komisia analyzovať a rozpracovať štúdiu týkajúcu sa pracovných a životných podmienok neregulárnej pracovnej sily z Rumunska a Bulharska v iných členských štátoch EÚ?</PARA><PARA>3. Plánuje Komisia vypracovať štúdiu týkajúcu sa vplyvu tejto neregulárnej pracovnej sily na pracovné trhy v týchto členských štátoch? Mohlo by byť možné, že spomínané opatrenia majú viac negatívnych účinkov na tieto pracovné trhy skôr ako by chránili pracovnú silu na vnútornom trhu práce?</PARA><PARA>4. Domnieva sa Komisia, že existuje riziko, že predĺženie existujúcich opatrení vzťahujúcich sa na pracovníkov z Rumunska a Bulharska povedie <I>de facto </I>k vytvoreniu osobitnej kategórie občanov EÚ/občanov EÚ „druhej triedy“? Domnieva sa Komisia, že uvedené opatrenia sú v súlade s cieľmi a duchom Lisabonskej zmluvy a najmä s Chartou základných práv EÚ?</PARA></CONTENT></QUEST>