<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0040">O-0040/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="31123">Pedro Guerreiro</PERSON>, <PERSON ID="28511">Bairbre de Brún</PERSON> a <PERSON ID="28514">Kyriacos Triantaphyllides</PERSON>, v mene skupiny <GRPOL GRPOLID="1106">GUE/NGL</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0040">Vec: Výzvy regionálnej politiky v kontexte finančného rámca na obdobie 2007-2013</OBJECT><CONTENT><PARA>Regionálna politika Spoločenstva je kľúčovým nástrojom podpory hospodárskej a sociálnej kohézie a umožňuje EÚ prijať opatrenia, ktoré napomáhajú znižovanie regionálnych rozdielov, prispievajú k skutočnej konvergencii, stimulujú rast a zamestnanosť, ale aj prerozdeľujú a kompenzujú náklady vnútorného trhu u menej vyvinutých krajín a regiónov.</PARA><PARA>Konzistentná a primerane financovaná regionálna politika Spoločenstva je nevyhnutná, ak sa má EÚ vysporiadať s následnými rozšíreniami a ak má zaručiť hospodársku, sociálnu a územnú kohéziu. Prosperujúcejšie členské krajiny EÚ budú nepochybne čerpať z rozšírenia podstatné ekonomické výhody, zatiaľ čo náklady rozšírenia na makroekonomickej úrovni ako aj hrozba možného zníženia štrukturálnych fondov ako súčasti rozpočtových obmedzení a „štatistického efektu“ sa najviac dotknú krajín známych ako „kohézne krajiny“ najmä Portugalska a Grécka.</PARA><PARA>Domnieva sa Komisia, že zdroje, ktoré poskytla pre regionálnu politiku vo svojom návrhu na finančný rámec na obdobie 2007-2013 budú dostatočné, aby zabezpečili efektívnu kohéznu politiku v kontexte rozširovania?</PARA><PARA>Aké opatrenia má Komisia v úmysle prijať na podporu „kohéznych krajín“, ktoré sú najviac ovplyvnené rozširovaním? Má v úmysle zriadiť osobitné programy zamerané na pomoc týmto krajinám pri rozvoji a modernizácii ich hospodárstiev v rámci rozšírenej EÚ, ako tomu bolo v minulosti?</PARA><PARA>Je Komisia pripravená presadzovať myšlienku plnej kompenzácie „štatistického efektu“ alebo zaručiť, aby regióny ovplyvnené „štatistickým efektom“ dostávali podporu, ktorú by mali, keby sa nárok na túto podporu určoval na základe EÚ s pätnástimi členskými štátmi, keďže žiaden región by nemal pociťovať znevýhodnenie v dôsledku rozšírenia?</PARA></CONTENT></QUEST>