<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0106">O-0106/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="33982">Marian-Jean Marinescu</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0106">Vec: Dohoda o voľnom obchode medzi EÚ a Južnou Kóreou</OBJECT><CONTENT><PARA>Dohoda o voľnom obchode medzi EÚ a Južnou Kóreou bola schválená 15. októbra 2009 po dva a pol roku rokovaní. Európsky parlament má ešte na jeseň schváliť jej konečnú podobu, ktorá by podľa predpokladov Európskej komisie mala vytvoriť významný objem nového obchodu s tovarom a službami v hodnote 19,1 miliardy EUR pre EÚ a 12,8 miliardy EUR pre Kóreu. Automobilový a textilný priemysel, ktoré zamestnávajú veľký počet ľudí, sa však obávajú toho, aké dôsledky by mohol mať dovoz lacného zahraničného tovaru vyrábaného kórejskými spoločnosťami.</PARA><PARA>1.  Vykonala Komisia hĺbkové posúdenie vplyvu týkajúce sa dôsledkov dohody o voľnom obchode medzi EÚ a Južnou Kóreou v súčasnom znení na zamestnanosť v automobilovom a textilnom odvetví v EÚ? Ak áno, aké sú príslušné závery a aký je názor Komisie na varovanie vyslovené Európskym združením výrobcov automobilov, podľa ktorého by mohlo byť v celej Európe zrušených 30 000 pracovných miest vo výrobe a uzavretých 10 závodov?</PARA><PARA>2.  Aké diskusie viedla Komisia s členskými štátmi, najmä tými, ktoré sú z hľadiska zamestnanosti závislé od automobilového a textilného priemyslu, o prípadných dôsledkoch na zamestnanosť v týchto odvetviach a aká štrukturálna pomoc sa poskytne na kompenzáciu straty pracovných miest?</PARA><PARA>3.  Ako Komisia zdôvodňuje schválenie ustanovenia o vrátení cla, ktoré Južnej Kórei umožní získavať až 45 % súčastí konečného výrobku od iných ázijských výrobcov, a poskytne jej tak cenovú výhodu oproti európskym výrobcom? </PARA><PARA>4.  Keďže Južná Kórea je známa vytváraním nových a inovačných necolných prekážok obchodu s cieľom chrániť svoj trh, akým spôsobom Komisia zabezpečí, aby v Južnej Kórei neboli po nadobudnutí platnosti tejto dohody o voľnom obchode zavedené nové necolné prekážky obchodu? </PARA></CONTENT></QUEST>