<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP hlasoval organických potravinách </Title><Topic>Poľnohospodárstvo</Topic><PublicationDate>2007-05-22 - 13:50</PublicationDate><Chapo>

Europoslanci dnes v hlasovaní pomerom hlasov 611:61:23 súhlasili s nariadením, ktoré má v Únii sprísniť výrobu organických potravín. O správe mali pôvodne hlasovať už v marci, no na protest proti nesúhlasu Rady zvýšiť kompetencie EP v tejto oblasti pristúpili vtedy len k hlasovaniu o jednotlivých pozmeňujúcich návrhoch a správu vrátili do výboru. Vzhľadom na to, že v následných rokovaniach od Rady získali prísľub na splnenie časti svojich požiadaviek, plénum dnes hlasovanie neblokovalo.

</Chapo><Content><xhtml:div>

<xhtml:div align="justify">Za prioritu označil EP v marcovom aj v dnešnom hlasovaní napr. potrebu väčších záruk proti kontaminácií produktov geneticky modifikovanými organizmami (GMO), spoľahlivé značenie pre spotrebiteľov, ako aj tvrdšie inšpekcie, vrátane kontroly dovážaných produktov. Prísnejšie štandardy požadujú poslanci tiež pre použitie liečiv na rastliny a pre prípravu veterinárnych produktov.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Proti kontaminácii organických produktov GM organizmami</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Podľa Európskej komisie by sa potraviny nemali predávať ako "organické", ak obsahujú geneticky modifikované organizmy. Jedinou výnimkou je prípad, že boli kontaminované GMO náhodne, aj vtedy však len do určitého prahu, ktorý bol stanovený Komisiou na povolených 0,9 % GMO v bežných potravinách. Vo svojich pozmeňujúcich návrhoch poslanci presadili, aby bol tento prah znížený na 0,1 %. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Označovanie organických produktov a informovanie spotrebiteľov</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">EP sa zasadil aj za to, aby bolo na obale organických výrobkov povinne uvádzané európske logo a výraz "ORGANICKÉ" či "EKOLOGICKÉ". Má sa to týkať tých výrobkov, ktorých zloženie je aspoň z 95 % z organických prísad. Súčasne s tým by sa podľa poslancov mali zachovať aj logá  súkromných certifikačných orgánov, ktoré sú už spotrebiteľom známe. Označenie výrobku by okrem toho podľa poslancov malo uvádzať miesto pôvodu výrobku alebo poľnohospodárskych surovín, z ktorých výrobok pozostáva, a to, či výrobok pochádza z EÚ, z tretej krajiny alebo má kombinovaný pôvod.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Sprísnenie kontrol</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">EP v marcovom hlasovaní zdôraznil, že národné orgány pre kontrolu organických produktov musia byť schvaľované v súlade s európskymi štandardami. Členské štáty by navyše mali podľa poslancov zaručiť, že ich inšpekčné systémy umožnia sledovanie výrobkov počas všetkých štádií - od výroby, cez prípravu až po ich distribúciu - aby sa pre spotrebiteľov zaručila výroba organických produktov v súlade s novými pravidlami. Nariadenie by malo podľa Parlamentu pokrývať aj cateringový priemysel (jedálne, reštaurácie, stánky rýchleho občerstvenia a podobne), a tiež výrobky ako vlnu, výživové doplnky či éterické oleje.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070516IPR06757</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>