<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP súhlasil s reformami na trhu s mliekom v EÚ</Title><Topic>Poľnohospodárstvo</Topic><PublicationDate>2007-09-05 - 13:14</PublicationDate><Chapo>

Parlament schválil v rámci konzultačného postupu súbor správ venujúci sa problematike trhu s mliekom, čím europoslanci vyslali signál, že s úsporami navrhovanými Komisiou v "minibalíčku reforiem" súhlasia. Zdôraznili však, že tieto úspory by mali priniesť prospech predovšetkým mliečnemu sektoru a mali by zvýšiť pomoc pri distribúcii mlieka školám. 

</Chapo><Content><xhtml:div>

<xhtml:div align="justify">S cieľom zjednodušiť spoločnú organizáciu trhu s mliekom a mliečnymi výrobkami predstavila Európska komisia tri súbory návrhov na úpravu platných nariadení a smerníc v tejto oblasti. Parlament sa týmito textami zaoberal v rámci konzultačného postupu a ich znenie s menšími zmenami odobril. Poslanci podporujú podstatu opatrení navrhovaných Komisiou, pripájajú však niekoľko návrhov, ktoré by mali vyvážiť niektoré aspekty spomínanej "mini reformy".</xhtml:div>
<xhtml:div align="justify"> </xhtml:div>
<xhtml:div align="justify">Európsky parlament napríklad trvá na tom, že úspory v rozpočte, ktoré vyplynú z úprav spoločného trhu s mliekom (podľa EK v celkovej výške 117,3 miliónov euro za obdobie 2008 až 2013), by mali slúžiť najmä tomuto odvetviu. V schválenej konzultačnej správe preto požaduje, aby bol program reštrukturalizácie fondov pre mliečne výrobky od 1. januára 2008 určený na pomoc výrobcom a spracovateľom mlieka pri zvládaní rastúcej liberalizácie trhu, na podporu predaja mliečnych výrobkov a šírenie informácií o výžive, na modernizáciu výroby mlieka v horských oblastiach a na podporu programu distribúcie mlieka školám. Podľa EP by táto pomoc mohla zmierniť tvrdý dopad prehodnocovania spoločnej poľnohospodárskej politiky (naplánovaného na rok 2008) na odvetvie mliečneho priemyslu a z neho vyplývajúcich diskusií o vypršaní mliečnych kvót.</xhtml:div>
<xhtml:div align="justify"> </xhtml:div>
<xhtml:div align="justify">EP súhlasil s požiadavkou zavedenia jednotnej miery pomoci pre mlieko distribuované v školách, pričom žiada zvýšenie príspevku z 16,11 euro/100 kg na 18,15 euro/100 kg, pretože by to podľa poslancov mohlo prispieť k propagácií vyváženého stravovania a k boju proti obezite. Od Európskej komisie v tejto súvislosti poslanci požadujú, aby preskúmala možnosť rozšíriť paletu výrobkov zahrnutých pod tento program, hlavne o nové, zdraviu prospešné produkty.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Liberalizácia pre konzumné mlieko</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">S cieľom zohľadniť súčasný dopyt po nízkotučných výrobkoch poslanci podporujú tiež návrh na liberalizáciu pravidiel pre výrobu a odbyt konzumného mlieka. V súčasnosti sú v EÚ schválené iba tri kategórie mlieka. Nízkotučné mlieko (s maximálnym obsahom 0,5 % tuku), polotučné mlieko (obsahujúce 1,5 - 1,8 % tuku) a plnotučné mlieko (3,5 % tuku). Komisia má v úmysle povoliť komercializáciu mlieka nezodpovedajúceho týmto kategóriám za predpokladu, že obsah tuku bude jasne a čitateľne uvedený na etikete. Aby sa zabránilo zavádzaniu spotrebiteľov, požadujú poslanci EP jasné označenie názvu takýchto produktov na obale a zrušenie povolenej odchýlky pri uvádzaní obsahu tuku (+/- 0,2 %).</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rozprava (4.9.2007):</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V rámci rozpravy o reformách na trhu s mliekom vystúpil slovenský europoslanec Peter <xhtml:strong>BACO</xhtml:strong> (NA, SK). V „minireforme“ mlieka osobitne zdôraznil potrebu prijať pozmeňujúce a doplňujúce návrhy týkajúce sa stanovenia jednotnej podpory vo výške 18,15 euro/100 kg na všetky mlieka v režime školského mlieka a tie, ktorými sa vytyčujú hlavné ciele reštrukturalizačného programu pre reformu mlieka.</xhtml:div>
<xhtml:div align="justify"> </xhtml:div>
<xhtml:div align="justify">"Niet predsa pochýb o tom, že navýšením podpory a zjednodušením režimu školského mlieka prispejeme k ozdraveniu výživy a k boju s obezitou u mládeže", uviedol. Čo sa týka stanovenia cieľov programu, akými sú napríklad posilnenie povedomia o ľudskej výžive a posilnenie spotreby mlieka, ale aj modernizácia výroby mlieka v horských oblastiach, sú podľa jeho slov povzbudzujúce najmä pre nové členské krajiny, "kde za posledné roky došlo k výraznej redukcii výroby mlieka a stavov dobytka o viac ako 50 %". Schválením týchto správ preto podľa poslanca Baca môže Európsky parlament prispieť k rovnováhe spotreby aj výroby mlieka vo všetkých štátoch Európskej únie.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070823IPR09768</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatých textov nájdete po ich publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>