<AQE.QER><ANSWER AID="AE-000269-12" QIDREFS=""><HEAD.A><TI3><P.WQ>Odpoveď pána Dalliho v mene Komisie</P.WQ></TI3><P.WQ><DATE.WQ DATE.DOC="">(29. februára 2012)</DATE.WQ></P.WQ></HEAD.A><CONTENTS CTNID="AC-E-000269-12"><P>Podľa článku 78 nariadenia, ktorým sa zriaďuje Európska agentúra pre lieky<NOTE TYPE="NUM">Nariadenie (ES) č. 726/2004, Ú. v. EÚ L 136, 30.4.2004, s. 1.</NOTE>, agentúra má budovať vhodné kontakty so zástupcami zdravotníckych pracovníkov. V tejto súvislosti správna rada agentúry v decembri 2011 podporila rámec interakcie so zdravotníckymi pracovníkmi, ktorého účelom je sformalizovanie už existujúcej interakcie so zdravotníckymi pracovníkmi. Rámec tiež zavádza monitorovanie takejto interakcie a podávanie správ o jej pokroku. Okrem toho stanovuje kritériá, ktoré sú podobné ako už uplatňované kritériá pre organizácie pacientov a spotrebiteľov. Tieto kritériá majú spĺňať organizácie zdravotníckych pracovníkov zapojené do aktivít agentúry s cieľom zabezpečiť, aby agentúra nadviazala kontakt s najvhodnejšími organizáciami zastupujúcimi zdravotníckych pracovníkov transparentným spôsobom. </P><P>Účelom rámca je podpora agentúry, aby mala prístup k najlepšej možnej nezávislej expertíze v akejkoľvek otázke týkajúcej sa liekov. Prispeje tiež k účinnejšej a lepšie zameranej komunikácii so zdravotníckymi pracovníkmi a podporí ich úlohu v bezpečnom a racionálnom používaní liekov. </P><P>Uplatňovanie rámca bude znamenať vytvorenie siete európskych organizácií zdravotníckych pracovníkov, ktorá sa uverejní na webovej stránke agentúry, a transformáciu neformálnych zasadnutí zdravotníckych pracovníkov na riadnu pracovnú skupinu s prepojením na všetky vedecké výbory zaoberajúce sa liekmi na humánne použitie. </P></CONTENTS></ANSWER></AQE.QER>