<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000252">O-000252/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97229">Niccolò Rinaldi</PERSON>, <PERSON ID="39713">Renate Weber</PERSON>, <PERSON ID="4398">Gianni Vattimo</PERSON>, <PERSON ID="96710">Jens Rohde</PERSON>, <PERSON ID="28208">Nathalie Griesbeck</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="96670">Louis Michel</PERSON>, <PERSON ID="108329">Andrea Zanoni</PERSON>, <PERSON ID="97203">Ramon Tremosa i Balcells</PERSON>, <PERSON ID="97131">Giommaria Uggias</PERSON>, <PERSON ID="96677">Cecilia Wikström</PERSON>, <PERSON ID="4335">Marielle De Sarnez</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000252">Vec: Podmienky zadržiavania v EÚ</OBJECT><CONTENT><PARA>Komisia vydala na výslovnú žiadosť Rady, na základe Štokholmského programu a opakovaných žiadostí Parlamentu zelenú knihu s názvom Posilnenie vzájomnej dôvery v európskom justičnom priestore – zelená kniha o uplatňovaní trestnoprávnych predpisov EÚ v oblasti pozbavenia osobnej slobody. Zelenou knihou sa začína otvorená diskusia strán zúčastnených na činnostiach zameraných na zlepšenie podmienok zadržiavania osôb s cieľom zabezpečiť vzájomnú dôveru v justičnej spolupráci. V knihe sa tiež poukazuje na súvislosti medzi podmienkami zadržiavania a nástrojmi EÚ, akými sú európsky zatýkací rozkaz a európsky príkaz na dohľad, a na to, že v súvislosti s otázkami vyšetrovacej väzby, situácie detí a podmienok zadržiavania by mohla EÚ vyvíjať iniciatívu. Kniha obsahuje prílohu, v ktorej sa preukazuje veľmi rozdielna a často veľmi znepokojujúca situácia v členských štátoch, najmä v súvislosti s počtom osôb zadržiavaných vo vyšetrovacej väzbe, obsadenosťou väzníc a ich preplnením, celkovým počtom osôb vo väzniciach a mierou zadržiavania cudzích štátnych občanov. Európsky súd pre ľudské práva opakovane odsúdil členské štáty EÚ s ohľadom na podmienky zadržiavania osôb, dĺžku vyšetrovacej väzby a justičnú správu, aj na základe správ Výboru Rady Európy na zabránenie mučenia.</PARA><PARA>Čo podnikne Rada na úrovni EÚ, aby zabezpečila dodržiavanie základných práv osôb zadržiavaných vo väzniciach a aby sa zlepšili podmienky zadržiavania v členských štátoch? Čo podnikne Rada v súvislosti s nesprávnym používaním predbežnej väzby, preplnením väzníc, vysokou obsadenosťou väzníc a mierou zadržiavania cudzích štátnych občanov? Preskúma Rada vplyv politík a právnych predpisov v trestnej oblasti na podmienky zadržiavania a vypracuje v súvislosti s týmito otázkami odporúčania, napríklad využívanie alternatívnych opatrení, kriminalizáciu nezákonných prisťahovalcov a osobitné opatrenia na zabezpečenie dodržiavania základných práv? Čo podnikne Rada s cieľom pokračovať na základe zelenej knihy Komisie?</PARA></CONTENT></QUEST>